Produženje autoputa Miloš Veliki - Radio Luna\nPočetna Srbija i region Produženje autoputa Miloš Veliki\nProduženje autoputa Miloš Veliki\nIzgradnja deonice Surčin - Novi Beograd, koja bi trebalo da bude veza sa autoputem Miloš Veliki počeće u martu 2021. godine.\nPrema pisanju Novosti, radovi će biti započeti sa godinu dana zakašnjenja, pošto je trebalo da krenu u prvom kvartalu ove godine, kada je i počela epidemija.\nKomercijalni ugovor o izgradnji 7,9 kilometara autoputa od Novog Beograda do Surčina sa kineskom kompanijom China Communications Construction Company Ltd (CCCC) potpisan je u avgustu prošle godine. Ugovorena vrednost je 70,5 miliona dolara, a završetak radova je bio planiran do kraja 2021. godine.\nU “Putevima” navode da je očekivani početak radova na izgradnji ove deonice mart 2021. godine, a novi rok za završetak je septemabar 2022.\nDeonica Novi Beograd – Surčin biće deo auto-puta E-763, duž Koridora 11, odnosno autoputa Miloš Veliki.\nOva deonica je specifična, između ostalog, po tome što za razliku od dosadašnjih projekata na izgradnji auto-puteva ona prolazi kroz naseljeno, gradsko područje, pa tako i zahteva specifičnu tehnologiju izgradnje. Uz put će biti napravljena i biciklistička i pešačka staza.\nTrasa od Novog Beograda do Surčinske petlje trebalo bi da autoput Miloš Veliki učini pristupačnijim stanovnicima centralnih gradskih opština, jer oni sad moraju da putuju autoputem Beograd – Zagreb do obilaznice oko Beograda da bi se uključili na novu saobraćajnicu ka Čačku. Kada ovaj deo puta bude završen, vozači će moći da se uključe iz Vojvođanske ulice, gde je najavljivana izgradnja kružnog toka.\nOva gradska magistralna saobraćajnica je projektovana za brzinu kretanja vozila od 80 kilometara na čas. Predviđene su po tri trake po smeru, razdelni pojas od pet metara, pešačke staze širine po dva metra i bankine. Na trasi će biti tri mosta, jedan most-kanal i jedan nadvožnjak.\n“Na samom početku trase gradske magistralne saobraćajnice, predviđena su uključenja iz dve ulice na Novom Beogradu, a dalje put vodi kroz ravnicu ka prvoj petlji, odnosno čvoru ‘Surčin 1’, tipa poludeteline. Petlja će biti izgrađena u neposrednoj blizini budućeg Nacionalnog stadiona. Kraj ove deonice je praktično kod sledeće velike petlje u Surčinu, posle koje počinje autoput Miloš Veliki”, objašnjava projektant Dragoslav Dragićević.\nOtkup pri kraju\nKako Novosti nezvanično saznaju, eksproprijacija na teritoriji opštine Surčin je završena, a u toku je još u delu Novog Beograda. Očekuje se da će vlasništvo nad svim parcelama biti regulisano do proleća, pre početka radova.


Pavlov Regenex Centar - SPORTSKE POVREDE I BOL\nSportske povrede su noćna mora u karijeri svakog sportiste, a jedna od pratećih neprijatnih posledica povreda je - bol. Bol onemogućava sportistu da učestvuje u sportskim aktivnostima, a kada on zadobije povredu, treba da zna da postoje - različite vrste bola.\nSportisti imaju određeni nivo nelagodnosti prilikom treninga, koji nisu uglavnom prijatni. Da bi se ojačali, mišići moraju da prođu kroz određeni nivo stresa, koji se obično doživljava kao žarenje u mišićima, tokom aktivnosti. Blago žarenje je ono što zovemo dobar bol i to je osnova popularne fraze “Bez muke, nema nauke” (“No pain, no gain”). Bol bi trebalo da bude kratkotrajan, odnosno, da prestane u trenutku završetka aktivnosti.\nMišići, tetive, ligamenti, hrskavica i kosti su žive strukture koje postepeno reaguju na stres vežbanja. Ako prebrzo osete stres, ne mogu efikasno da odgovore na njega i počinje njihovo oštećenje. Uzroci oštećenja mogu biti: previše stresa za kratko vreme ili akumulacija viška stresa tokom dužeg vremena. Kada se to desi, svako od ovih tkiva reaguje na različite načine. To je loš bol.\nBol koji potiče od izvođenja vežbi (dobar bol) je obično akutan, kratkotrajan i rezultat je voljne radnje, i samim tim, sportista u određenoj meri može da ga kontroliše. Ipak, bitno je da se uoči kada bol koji potiče od izvođenja vežbi počne da se izjednačava sa bolom koji potiče od povrede, pošto je bol od povrede obično indikator povrede tkiva.\nBol od povrede (loš bol) je signal opasnosti za fizičko i psihičko stanje sportiste i to je pretnja za njihovu sposobnost za izvođenje sportskih aktivnosti. Sportista ne može da kontroliše bol od povrede, koji može biti akutni, hronični, benigni ili štetni.\nPrva razlika između akutnog i hroničnog bola je vreme trajanja tokom koga sportista oseća bol. Akutni bol je intezivan bol koji je najčešće kratkotrajan i rezutat je traume tela ili povrede tkiva. Hronični bol je, s druge strane, najbolje formulisan kao uporan, dugotrajan bol, većim delom nekontrolisan, i nastavlja se duži period vremena nakon povrede.\nAdaptivne promene na svim nivoima nervnog sistema za prenos bola često traju duže od njihove same korisnosti u zaštiti povređenih tkiva. Pokreti i pritisci koji bi u svakom drugom slučaju bili normalni nastavljaju da prouzrokuju bol i nakon prestanka postojanja rizika dalje povrede i često, čak i kada je tkivo zalečeno. Percepcija hroničnog bola može da onemogući pored fizičkog i socijalno i psihičko funkcionisanje sportiste.


Huawei lider na globalnom softswitch tržištu Huawei lider na globalnom softswitch tržištu – Personal magazin\nKompanija Huawei Technologies Co., Ltd. je lider na globalnom mobilnom i fiksnom softswitch tržištu, prema Izveštaju agencije za konsalting, Frost & Sullivan, za 2009. godinu. Udeo kompanije Huawei na mobilnom…\nKompanija Huawei Technologies Co., Ltd. je lider na globalnom mobilnom i fiksnom softswitch tržištu, prema Izveštaju agencije za konsalting, Frost & Sullivan, za 2009. godinu. Udeo kompanije Huawei na mobilnom softswitch tržištu u 2009. godini iznosio je 40,6 odsto, a na fiksnom 26,5 odsto.\nTokom 2009. godine Huawei je na mobilnom softswitch tržištu obezbedio proizvode za više od 160 telekomunikacionih kompanija u preko 100 zemalja, a broj krajnjih korisnika koji su povezani na opremu koju je proizveo Huawei je premašio 1,7 milijardi. Zahvaljujući tome, kompanija je lider na globalnom softswitch tržištu u poslednjih nekoliko godina.\nNa fiksnom softswitch tržištu, Huawei je uspešno primenio više od 1660 rešenja u više od 90 država sveta. Nivo prodaje je dostigao 182 miliona portova, čime je Huawei obezbedio najveći udeo na svetskom fiksnom softswitch tržištu u poslednjih pet godina.\nSvetsko softswitch tržište se nalazi u zreloj fazi, jer je većina telekomunikacionih kompanija već uvela ili unapredila svoje core mreže do nivoa softswitch arhitekture. Stalne inovacije pružaju mogućnosti za dalji razvoj ovih tržišta u budućnosti. Kompanije u ovom segmentu razvijaju nova i kreativna rešenja da bi pomogle telekomunikacionim kompanijama da otkriju potencijal tržišta usluga prenosa govora, unaprede rad i održavanje svojih mreža, kao i njihovu modernizaciju u okviru postojeće arhitekture, ostvare dodatnu vrednost poslovanja, itd.\nHuawei konstantno uvodi značajne novine i prva je kompanija na svetu koja je ponudila novu generaciju softswitch-a zasnovanu na ATCA (Advanced Telecom Computing Architecture) platformi. Pored toga, razvija ALL IP rešenja i niz dodatnih inovacija u cilju kvalitetnog praćenja celokupnog opsega usluga. To omogućava kompaniji Huawei da pruži podršku telekomunikacionim kompanijama u cilju unapređenja pouzdanosti mreže, boljeg iskustva krajnjeg korisnika, dodatne vrednosti poslovanja, efikasnosti operativnog upravljanja i uštede u prenosu podataka i energije.\nHuawei je jedna od vodećih kompanija za pružanje telekomunikacijskih rešenja i u punom je vlasništvu svojih zaposlenih. Zahvaljujući konstantnim inovacijama namenjenim korisnicima, brzo reagujemo na potrebe svojih klijenata sveobuhvatnom ponudom prilagođenom njihovim zahtevima. Proizvodi i rešenja kompanije Huawei primenjuju se u više od 100 zemalja sveta i koristi ih 45 od 50 vodećih svetskih operatora, kao i više od jedne milijarde korisnika širom sveta.\nHuawei je 2009. godine ostvario prihod pre revizije u visini od 30 milijardi. Krajem decembra 2009, Huawei je imao preko 95.000 zaposlenih, uključujući 27.000 van Kine, i prosečnu stopu lokalizacije od 65%. Kompanija Huawei u Srbiji posluje od 2005. godine.\nHuawei lider na globalnom softswitch tržištu was last modified: May 18th, 2010 by Redakcija\nATCAFrost & SullivanHuaweiSoftswitch


SNP pozdravlja odluku vlasti Srbije i stav EU po pitanju ambasadora – СНП\nSNP pozdravlja odluku vlasti Srbije i stav EU po pitanju ambasadora\nНема коментара на SNP pozdravlja odluku vlasti Srbije i stav EU po pitanju ambasadora\nVladimir Joković, predsjednik SNP CG\nSocijalistička narodna partija izražava zadovoljstvo odlukom vlasti u Srbiji, predsjednika Aleksandra Vučića i premijerke Ane Brnabić, o povlačenju odluke o protjerivanju ambasadora Crne Gore, i smatramo ga ozbiljnim gestom jedne ozbiljne države.\nSigurni smo da je ova odluka u potpunosti sa onim što žele i građani naše države, a to je dalji razvoj bratskih odnosa Crne Gore i Srbije. Evropski put nema alternativu, i zato izražavamo zahvalnost i Evropskom komesaru za proširenje gospodinu Varheljiju, koji je\npotvrdio nedvosmislen stav Evropske unije o poštovanju i razvijanju dobrih komšijskih odnosa i regionalnoj saradnji.\nSocijalistička narodna partija poziva odlazeću vlast da ispoštuje odluku evropskih zvaničnika, jer i ovaj događaj potvrđuje tezu za koju se naša partija sve vrijeme zalaže, a to je da usvajanje evropskih standarda mora biti jedan od prioriteta nove vlasti.\nSa druge strane, gest odlazeće vlasti, nažalost pokazao je njihovo pravo lice i činjenicu da su se samo verbalno zalagali za evropski put, a da je antidržavna i antievropska politika bila osnov njihove vladavine svih ovih godina.\nSNP će i u nastavku svoje politike davati nemjerljiv doprinosu razvoju dobrih, komšijskih odnosa u regionu, kao što ćemo skupa sa ostalim konstituentima vlasti nastaviti demokratski put ka članstvu u Evropskoj Uniji.\n← Ni Jugoslavije, ni praznika → Bolje sredstva uložiti u izgradnju gradske bolnice nego u rekonstrukciju trga


Simović: Brojne opstrukcije nisu pokolebale NKT – Portal Podgorica\nSimović: Brojne opstrukcije…\nSimović: Brojne opstrukcije nisu pokolebale NKT\nMilutin Simović, potpredsjednik Vlade Crne Gore, podnio je ostavku na mjesto predsjednika Nacionalnog koordinacionog tijela i tim povodom dostavio saopštenje za javnost.\nSimovićevo saopštenje prenosimo u cjelosti.\n„Povodom moje ostavke na mjesto predsjednika Nacionalnog koordinacionog tijela (NKT), kojim sam rukovodio prethodnih osam mjeseci, ovom prilikom se iskreno zahvaljujem svim članovima NKT-a i brojnim članovima operativnih štabova i Kriznog medicinskog štaba koji su dio ukupnog sistema koji je Vlada izgradila za borbu sa pandemijom COVID-19. Uvjeren da će svi oni i u narednom periodu pokazati punu posvećenost u svom radu.\nI ovom prilikom upućujem apel svim građanima da zajedno pronađemo snagu da nastavimo da istrajavamo u ovoj zajedničkoj borbi. Jedini put za prevazilaženje ove krize uz solidarnost, razumijevanje i zajedništvo je da uložimo dodatne napore u poštovanju mjera koje propisuje medicinska struka i da sačuvamo našu ekonomiju u najvećoj mogućoj mjeri.“\nTags: izdvojenaMilutin SimovićNKT


Sajam Dunava i „Golubački kotlić“ ovog vikenda › Made-in-Germany.rs\nOvogodišnja tradicionalna turistička manifestacija Sajam Dunava, u sklopu koje će biti organizovan i jubilarni 50. „Golubački kotlić“, biće organizovani u ovom podunavskom gradu od 24. do 26. jula.\nOrganizatori za petak, prvi dan sajma, najavljuju brojne dečije programe, dok će subota i nedelja obilovati sportskim, kulturnim i zabavnim događajima namenjenim svim uzrastima. Za ljubitelje prirode biće organizovano pešačenje kanjonom Brnjičke reke, a u okviru Etno sabora planirani su folklorni nastupi, nastupi neafirmisanih rok grupa i koncert niške Galije, najavljuju u Turističkoj organizaciji Golubac.\nEtno dvorište će biti predstavljeno i ove godine, gde će posetioci tradicionalno moći da uživaju u domaćim gastronomskim specijalitetima iz Istočne Srbije, ali i u rukotvorinama vrednih domaćica, vezu i starim zanatima, prenosi agencija „Tanjug“.\nU subotu će na programu biti moto skup i džipijada, a istog dana će biti otvorena i 4. Međunarodna likovna kolonija „Gvozdena kapija“. Nedelja je rezervisana za majstore u kuvanju čuvene alaske čorbe, koji će se takmičiti za titulu prvaka jubilarnog 50. kotlića. Nakon proglašenja pobednika u svim disciplinama, biće organizovan i izbor Etno devojke za 2015. godinu.\nOd MiG na 23/07/2015 / Investicije, Poljoprivreda, Proizvodnja, Trgovina, Turizam, Usluge, Zanatstvo / Ostavite komentar


EU /Ako putujete u Austriju: Kurz objavio nove mjere za one koji dolaze iz BiH i regiona / Radio Sarajevo\nFoto: Heute/Sebastian Kurz\nEU / Ako putujete u Austriju: Kurz objavio nove mjere za one koji dolaze iz BiH i regiona\n21. 07. 2020. u 18:57:00 Tanjug\nZa ulazak u Austriju osoba koje su boravile u takozvanim rizičnim zemljama, u koje spada BiH i sve države Zapadnog Balkana, bit će uveden obavezan negativan PCR test, najavljeno je iz austrijske vlade.\nKancelar Sebastian Kurz najavio je od petka strože kontrole na granicama Austrije, kao i da će od tada biti moguć ulazak u Austriju iz rizičnih regiona samo uz negativan PCR test.\n"Mjere koje preduzimamo imaju za cilj sprečavanje daljeg širenja koronavirusa. Kada pogledamo aktuelne klastere onda vidimo da imamo problem sa uvozom virusa, prije svega sa Zapadnog Balkana", objasnio je Kurz na konferenciji za štampu.\nKurc je kazao da je Austrija iscrpila sve nivoe upozorenja za putovanje, apelovala na građane da odustanu od putovanja u rizične regione i da već sada postoji obaveza samoizolacije prilikom povratka iz takvih dijelova sveta.\n"Međutim i dalje imamo previše uvezenih slučajeva. Zbog toga će biti potreban negativan PCR test za ulazak u Austriju, a kontrolirat ćemo strožije poštovanje mjere karantina", podvukao je Kurz.\nŠto se PCR testova tiče kaže da će biti prihvaćeni samo oni iz certificiranih laboratorija.\n"Odustanite od putovanja ovog ljeta na Zapadni Balkan. Razumijem povezanost i bliskost sa tim regionom. I meni je taj region veoma blizak srcu", dodao je Kurz.\nTagovi: Sebastian Kurz Zapadni Balkan Austrija koronavirus\nBeč / Austrija zabranila slijetanje aviona iz BiH, na spisku 18 zemalja


Lutovac: Bojkot je sredstvo a ne cilj - RTV Šabac\nLutovac: Bojkot je sredstvo a ne cilj\n14. septembar 2019. 15:17\nBojkot nije sam po sebi cilj, već delotvorno sredstvo pritiska i moramo biti precizni bez kalkulisanja, jasno i odgovorno, izjavio je danas predsednik Demokratske stranke (DS) Zoran Lutovac, pozivajući čelnike Gradskog odbora DS da bojkotuju izbore.\n"Od DS zavisi da li ima bojkota ili ne, od DS zavisi da li će izbori biti pošteni i slobodni", bio je nedvosmislen Lutovac u predstavljanju tromesečnog Izveštaja o radu na Konstitutivnoj sednici GO Ujedinjene DS.\n"Ovo nije odluka proistekla juče, danas, ovo je odluka koja već godinu dana sazreva", ukazao je Lutovac pozivajući članove da donesu odluku kojom dokazuju da javne, opšte interese stave iznad pojedinačnih.\n"Ni danas, ni sutra, u Srbiji nema demokratije, zato je zadatak i obaveza DS da doslednom borbom ostvari težnje i slobodarske i emancipatorske nade", rekao je on\n"Srbija je posle sedam godina autokratija, zarobljeno društvo i živi se neuporedivo lošije nego ranije", konstatovao je Lutovac i ilustrovao pokazateljima o siromaštvu, nejednakosti i emigraciji.\n"Politička kultura je na najnižim granama, nema političke i pravne odgovornosti, nema podele vlasti, mediji nisu slobodni, a pravo je instrument onih koji vladaju", rekao je predsednik DS.\nPrema njegovim rečima, u uslovima nepostojanja socijalnog dijaloga, radnici sve teže žive. Političke slobode i politička kultura je na svakodnevnom udaru vlasti. Tolerancija i pristojnost bila je i biće obeležje delovanja i sadržaj zalaganja DS.\n"Radimo u okviru SzS na promeni okolnosti koje su izrazito negativne. Imali smo iskustva iz vlastite prošlosti i dužni smo iz toga izvući pouke, a ne saplitati se, vraćati i lutati pogrešnim putem", zaključio je Lutovac.\nGovoreći o predstojećim izborima, predsednik Demokratske stranke je izneo hronologiju u formiranju stava o izborima, o različitim načinima kojima se pokušalo izboriti za poštene i slobodne izbore, kao uslov svih uslova.


Kompanija Elvial slavi 15 godina u Srbiji - Prozori + Vrata\nNovosti Kompanija Elvial slavi 15 godina u Srbiji\nBeograd, 16. april 2013 – Na danas otvorenom Sajmu građevine, kompanija Elvial obeležila je 15 godina uspešnog poslovanja na srpskom tržištu. Grčka firma se smatra evropskim gigantom na polju proizvodnje i distribucije aluminijumskih profila svetskog ranga, dok je u Srbiji Elvial Grupa, koju čine kompanije Mirex doo, STS doo i Elvial doo, jedna od najuspešnijih grupacija sa godišnjim prometom od 12,5 miliona evra.\nElvial je kompanija koja postavlja standarde i najbolje primere inovacije i tehnološke evolucije u oblasti industrije proizvodnje aluminijuma. Snažna finansijska osnova omogućila je investicije od 50 miliona evra u periodu od 2004. do 2012. godine u visoku tehnologiju, robotsku opremu i infrastrukturu, dok se godišnje izdvoji oko 500 hiljada evra za razvoj novih proizvoda\nizjavila je Asimina Tzika, direktorka finansija i strateški planer kompanije Elvial.\nPrisutne su pozdravili partneri i dileri kompanije Elvial u Srbiji, Miroljub Trifunović, direktor kompanije Mirex doo, Tanja Vidojević, direktor kompanije STS doo, dok se okupljenima obratio i Goran Prodanović, direktor kompanije Elvial za Srbiju:\nNaša kompanija je fokusirana na razvoj napredne arhitektonske izgradnje sistema za prozore, vrata, fasade, kancelarije, rolo sisteme i profile prilagođene opremanju, generalno.\nOvogodišnji Međunarodni sajam građevine traje od 16. do 20. aprila, sa sloganom „Oduvek i zauvek graditi“.\nPrethodni tekstHörmann i dalje raste\nSledeći tekstEnergetska efikasnost kao povezujući element moderne gradnje


Kviz: Šta znaš o Evropskoj uniji? - Diplomatic portal\nEUinfo Kviz: Šta znaš o Evropskoj uniji?\nŠta znaš o Evropskoj uniji? naziv je kviza koji je u utorak, 7. novembra organizovan u Ugostiteljsko-turističkoj školi u Novom Pazaru. Namera organizatora bila je da se kroz kviz i interaktivnu razmenu mišljenja mladi upoznaju sa ključnim pojmovima i dostignućima Evropske unije, kao i da im omogući sticanje novih znanja o procesu evrointegracija u kojem se nalazi Republika Srbija.\nUčesnici kviza bili su učenici 4. razreda Ugostiteljsko-turističke škole, a odgovarali su na pitanja koja su obuhvatila nekoliko oblasti – istoriju Evropske unije, razvoj i proširenje Evropske unije i odnose Srbije i Evropske unije. Učesnici su naročito bili uspešni u rešavanju pitanja koja su se odnosila na istoriju Evropske unije.\nDodatno, mladi učesnici kviza izrazili su pozitivan stav prema ideji pridruživanja Srbije Evropskoj uniji i izrazili očekivanje da će se taj proces u narednom periodu ubrzati.\nKviz je organizovan u okviru aktivnosti Tima Evropa Srbija uz podršku Delegacije Evropske unije u Republici Srbiji i EU info centra.


Johnson & Johnson - KapitalRS\nTržišne prilike - 21/01/2021\n21 januar, 2021 Odeljenje za analizu i istraživanje tržišta\nJohnson & Johnson potencijalni sedmični rastući trend na osnovu kalkulacije na obimu trgovanja od 1.00 lota*:\nJohnson & Johnson je dobio narudžbe za 1.27 milijardi doza vakcine koja je još u razvoju, ali se svi nadaju da će biti uspešna.\nKompanija razvija tradicionalnu vakcinu za covid-19 (kao i AstraZeneca) za koju je potrebna samo jedna doza, a rezultati testiranja bi mogli da budu u centru pažnje do kraja januara. Ukoliko se vakcina pokaže uspešnom, kompanija će se prijaviti za odobrenje u SAD u februaru, u isto vreme kada će se prijaviti i u drugim državama.\nJohnson & Johnson je najavio da će pripremiti 100 miliona doza vakcine do kraja juna i ovog meseca će tražiti hitno odobrenje za vakcinaciju u SAD.\nKompanija bi 26. januara pre otvaranja berze trebalo da objavi rezultate poslovanja u 4. kvartalu.\nJohnson & Johnson, 21. januar 2021.\nTrenutna cena: 162\n** Datum i vreme deviznog kursa upotrebljenog za kalkulacije je 09:30 am (GMT) 21.1.2021.\nAstraZeneca 16 decembar, 2020\nAstraZeneca potencijalni sedmični rastući trend na osnovu kalkulacije na obimu trgovanja od 1.00...


Prvih nekoliko godina aktivnosti iz PRIMO programa su imale prvenstveno humanitaran karakter, tačnije, sastojale su se od distribucije osnovnih životnih sredstava izbeglim licima, od psihosocijalne podrške ovoj grupi ljudi i od direktnog rešavanja njihovih pravnih problema. Time, ova vrsta aktivnosti nije bila strukturisana i pružala je odgovor na najhitnije potrebe ljudi u datom trenutku.\nTek posle 2000 godine, aktivnosti Grupe 484 u ovoj oblasti počinju da se strateški profilišu i da se izdvajaju posebni segmenti rada. Istovremeno, sve više počinjemo da insistiramo na razvojnom karakteru naših aktivnosti, ali ne zapostavljajući humanitarnu aktivnost.\nZbog toga i počinjemo intenzivnije da se bavimo zapošljavanjem ugroženih kategorija, podrškom njihovim preduzetničkim poduhvatima, ali i podrškom inovativnim oblicima zapošljavanja kao što su socijalna preduzeća.\nKroz program integrsane podrške (PRIMO), do sada je prošlo više od 30.000 osoba, prvenstveno izbeglih i raseljenih lica, ali i pripadnika drugih ugroženih kategorija.\nRezultati našeg rada u ovoj oblasti su očigledni – našim korisnicima samo omogućili različite usluge, od humanitarnih, medicinskih ili pravne podrške preko obuka za samozapošljavanje kroz prekvalifikacije i dokvalifikacije pa do obezbeđivanja sredstava za otpočinjanje ili unapređivanje sopstvenog posla.\nSamo u toku 2012 godine, 17 porodica je otpočelo svoje poslove kroz našu podršku, 5 socijalnih preduzeća je dobilo sredstva za unapređenje svog poslovanja i 37 korisnika je dobilo krov nad glavom u okviru programa socijalnog zbrinjavanja koji smo realizovali.\nTrenutno radimo u 20 gradova širom Srbije, i imamo preko 50 saradnika na realizaciji naših projekata.\nProgram integrisane podrške (PRIMO) se realizuje kroz tri glavna stuba PODRŠKA, POSAO, PROMENA.\nOva programska celina se razvija od osnivanja Grupe 484 i podrazumeva pružanje direktnih usluga podrške našim korisnicima. U ovaj oblasti pružamo:\na) Direktnu podršku migrantima i ostalim ranjivim grupama kroz psihosocijalnu, pravnu, zdravstvenu i druge vrste osnaživanja i direktne pomoći\nb) Podršku neprofitnim pružaocima socijalnih usluga (prvenstveno OCD), i drugim inicijativama koje za cilj imaju pružanje socijalnih usluga ranjivim grupama u našem društvu kroz treninge, obuke, savetodavnu i mentorsku podršku.\nZapošljavanje ugroženih kategorija smatramo najvažnijim elementom inkluzije i u toj oblasti smo aktivni na sledeći način:\na) Kroz podršku našim korisnicima za samozapošljavanje kroz sistem prekvalifikacija, dokvalifikacija, stručnih praksi, bespovratne finansijske podrške i drugih različitih obuka i treninga…\nb) Kroz podršku neprofitnim organizacijama i mikro preduzećima u otpočinjanju i vođenju svog posla kroz sistem mentorstva, konsultacija, saradnje sa biznis sektorom, finansijske podrške….\nU okviru ovog segmena utičemo na politike u oblasti socijalne inkluzije sa ciljem stvaranja ambijenta u kojem se inkluzivne socijalne incijative lakše prepoznaju, podržavaju i prihvataju od strane institucija sistema.\nKroz ovaj stub se najviše bavimo analizom politika, publikovanjem naših nalaza i istraživanja, organizacijom javnih događaja, stručnih rasprava i konferencija.\nPogedajte i animaciju koju smo napravili kako bismo široj javnosti približili pojam socijalnog preduzetništva i podigli svest o značaju ove vrste poslovanja.\nUkoliko želite da saznate više o socijalnom preduzetništvu i socijalnim preduzećima u Srbiji, posetite sajt www.sens.rs.\nSENS – Mreža socijalne ekonomije Srbije.


Disaster Recovery na Cloud način | PC Press\n14. oktobar 2014. 7. oktobar 2014. PC Press\nIt’s all about uptime… Katastrofe u data centrima se (na sreću) ne događaju svakodnevno, pa je često teško opravdati dodatno ulaganje. Ipak, „dan posle“ izgleda vedrije ako se sistem brzo povrati.\nCloud – pouzdan i isplativ\nDisaster Recovery, kao tema, i u domaćim IT krugovima nije novina. Mnoge kompanije su, podstaknute inicijativama proizvođača hardvera, ovom važnom problemu pristupile po navici i inerciji kao i uvek do sada – nabavili su hardver, kupili odgovarajuće softverske licence i precrtali tu temu kao završenu. Ciklusi investicija u IT sektoru postaju sve kraći i oprema nabavljena pre par godina postaje nepodesna i zahteva nova ulaganja u proširenje kapaciteta i opšte povećanje potrebnih resursa.\nCloud koncepti omogućavaju kompanijama da zamene beskonačne cikluse investicija, sagledivim i predvidivim operativnim troškovima bazirani na premisi „plaćaš koliko trošiš“, što je u slučaju DR usluga baš ono što je nedostajalo. Ulaganja u disaster recovery su neophodna tema svake kompanije, ali, budimo iskreni, havarije epskih razmera se ne dešavaju baš svaki dan. Vremenom, opravdavanje velikih budžeta za ovu namenu biva sve teže, a u vreme nepovoljnih ekonomskih tendencija često spadaju u grupu koja se najčešće i najlakše „seče“. Do prve havarije.\nPročitajte i: Mainstream lansirao novu platformu za biznis aplikacije u cloud-u\nDa li smete da dozvolite da vam sajt bude nedostupan?\nIskustva kompanija koje su preživele havarije govore da sama činjenica da su podaci „živi i zdravi tamo negde“ često ne znači puno. Percepcija koliko je zapravo skup downtime u takvim situacijama se iz korena menja. Dok pre havarije „sat vremena ili pet minuta“ garantovane dostupnosti ne pravi veliku razliku, kad havarija nastupi deluje kao pitanje svih pitanja. Iz tog razloga, kompanijama se nudi mogućnost zakupa kompletne stand‑by infrastrukture koja, po komandi, postaje dostupna u svoj veličini neophodnih resursa kako bi se rad IT servisa nastavio nezavisno od stepena havarije na primarnoj lokaciji.\nDisaster Recovery servisi kompanije Mainstream prave se i realizuju po meri korisnika. Korišćenjem hibridnih Cloud rešenja korisnicima je na raspolaganju širok spektar usluga, od replikacije podataka na nivou storage sistema, preko aplikativnih replikacija različitih RDBMS rešenja (Oracle, MS SQL), Microsoft AD i Exchange infrastrukture do kompletne stand‑by virtuelizovane serverske infrastrukture podržavajući sve standardne virtuelizacione platforme (VMware, HyperV, Citrix XenServer).\nPročitajte i: S lica mesta: Državni data centar u Kragujevcu\nTagovi: Cloud, data centar, data recovery, Disaster Recovery, Mainstream\n← Vremenom telefon radi sve sporije\nObaveštenja se oglašavaju samo jedanput →


Sportske.net - LE - Partizan nemoćan, Turci igrali "poker"!\nLE - Partizan nemoćan, Turci igrali "poker"!\nFudbaleri Partizana pretrpeli su večeras drugi poraz u grupnoj fazi Lige Evrope. Crno-beli su u trećem kolu grupe "C" deklasirani od strane Bešiktaša koji je slavio sa 0:4.\nNakon sjajne partije koju su fudbaleri Partizana prikazali na startu takmičenja u Ligi Evrope izabranici Marka Nikolića vezali su drugi poraz u grupi "C".\nVicešampion Srbije poražen je rezultatom 0:4 (0:2) u duelu sa Bešiktašom pa posle trećeg kola ostaje zakovan za dno tabele u grupi "C" sa samo jednim osvojeniim bodom.\nPretilo je nebo da odloži duel u Humskoj i bolje bi bilo da jeste pošto je Partizan večeras delovao jako bledo u duelu sa favorizovanim Bešiktašom.\nPovrede pojedinih prvotimaca primorale su Marka Nikolića da na teren pošalje debitanta Miroslava Stevanovića ali i mlade Živkovića i Pantića koji se u duelu sa liderom turskog šampionata nisu najbolje snašli.\nIzabranici Slavena Bilića sa lakoćom su već u prvih 45 minuta stigli do prednosti koju u nastavku nisu ispustili a gledajući kako je prvo poluvreme teklo ne može se reći da istanbulski crno-beli nisu zaslužili stečenu prednost.\nDo 13. minuta nije bilo uzbuđenja a onda je Gokhan Tore pokazao koliko je opasan ukoliko mu se dozvoli previše prostora. Dobar udarac sa dvadeset metara Lukač odbija u korner ali samo pet minuta kasnije kompletna odbrana Partizana biva uhvaćena na spavanju.\nAustrijanac Kavlak "raspalio" je sa više od 25 metara, nikoga nije bilo u bloku, a pritom je i Lukač uhvaćen na krivoj nozi pa Bešiktaš dolazi do prednosti bez previše muke!\nOd tog trenutka pa do drugog pogotka gostiju Partizan je stvorio samo jednu izglednu priliku ali je i Tore pogodio stativu na drugoj strani. Akcija iz 36. minuta ostaje kao žal jer su crno-beli mogli do izjednačenja ali je kapiten Bešiktaša refleksno intervenisao posle udarca Andrije Živkovića.\nMinut pre odlaska na odmor Olkaj Šahan šutira, lopta se odbija do usamljenog Demba Be koji potom rutinski smešta loptu u mrežu Partizana i duplira prednost Bešiktaša!\nAnemična igra Partizana iz prvog dela igre samo je preslikana na nastavak susreta pa ne čudi što je Bešiktaš već posle osam minuta igre u drugom poluvremenu imao prednost od 0:4!\nNajpre je u 52. minutu Ozjakup ostao sam kao duh na desetak metara od gola pa mu nije bilo teško da savlada Lukača, baš kao ni Gokhanu Toreu dva munuta kasnije kada je sam izašao pred gol domaćih i pogodio za 0:4!\nOd tog trenutka postalo je jasno da će igrači oba tima samo otaljavati posao što je i viđeno na delu.\nMarko Nikolić momentalno je zamenio najiskusnije igrače, nosioce igre u domaćem prvenstvu, a igrači koji su ušli na teren nisu uspeli da unesu živost u igru srpskog tima pa je do kraja ostalo 0:4.\nNakon tri odigrane utakmice u LE Partizan ima jedan osvojen bod i nalazi se na poslednjoj poziciji u grupi "C". Ispred crno-belih nalaze se Asteras (4), Totenhem (5) i Bešiktaš (5).


Snimali mučenje nesretnog mladića: Ovo su ubice Edina Zejćirovića | BL!N Magazin\nJeziva istraga otkrila\nHronika 07.12.19, 11:38h\nPritvoreni Suan Halilović, Suvad Djedović i Nihad Hukić, dok se traga za Samidom Šabanovićem\nDvadeset dana nakon što je prijavljen nestanak, kako nezvanično saznaje Avaz, pripadnici Policije Brčko distrikta pronašli su na lokalitetu Vučilovac tijelo Edina Zejćirovića (30) iz Ratkovića.\n- Stav policije i Tužilaštva je da ne izlazimo u javnost ni sa kakvim informacijama dok se istraga ne završi – kazao je Halid Emkić, šef Operativno-komunikacijskog centra Policije Brčko distrikta.\n- Pritvor osumnjičenima S. H. (40), S. D. (22) i N. H. (26), svi sa područja Distrikta, određen je zbog bojazni da će sakriti, uništiti, izmijeniti ili krivotvoriti dokaze ili tragove važne za krivični postupak, odnosno da će ometati krivični postupak utječući na svjedoke, saučesnike ili prikrivače. Osim toga, pritvor je opravdan krivičnim djelom za koje se sumnjiče, za koje se može izreći kazna zatvora od deset godina ili teža kazna, a koje je posebno teško s obzirom na način izvršenja ili njegove posljedice – navodi se u saopćenju Tužilaštva Brčko distrikta.\nOsumnjičeni za svirepo ubistvo Edina Zejćirovića su Suan Halilović (40), Suvad Djedović (22) i Nihad Hukić (26), dok brčanska policija intenzivno traga za Samidom Šabanovićem, koji je, navodno, bio u grupi koja je nanijela smrtonosne povrede Zejćiroviću, a potom ga gurnula u rijeku Savu, navodi Avaz.


Predsednik Koordinacionog centra za Kosovo i Metohiju Nebojša Čović i šef Unmika Soren Jesen Petersen na jučerašnjoj sednici Saveta bezbednosti UN izneli su oprečne stavove o tome dokle se stiglo u ispunjenju osam standarda za uspostavljanje multietničkog društva na Kosovu i Metohiji.\nNjujork -- Njujorku je na sednici Saveta bezbednosti o Kosovu, razmatran napredak u primeni standarda u Pokrajini. U svom izveštaju, generalni sekretar UN-a Kofi Anan najavio je da će na leto biti urađena sveobuhvatna procena dostignutosti standarda i da će uskoro imenovati svog specijalnog ...\nNjujork, Ore, Beograd -- Standardi na Kosovu u petak će dobiti svoju poslednju tehničku ocenu. Njih će ocenjivati Savet bezbednosti UN. Reč je o proceni procesa ostvarivanja standarda uoči sveobuhvatne analize, koja treba da bude obavljena krajem juna ili početkom jula.\nNa sednici Saveta bezbednosti UN u petak, šef Unmika Seren Jesen Petersen dobiće drugi po redu diplomatski šamar. I ovog puta njegova ocena stanja na Kosovu i Metohiji, to jest tehnička procena stepena dostignutih standarda, razlikovaće se od suda njegovog šefa generalnog sekretara UN Kofija Anana.\nEntitetsko preuređenje Kosova\nGost: Dušan Bataković, odlazeći ambasador SCG u Grčkoj i budući savetnik predsednika Srbije za Ksovo i Metohiju Novinar: Jelena Veljković B92 : Za mesec dana završavate mandat i vraćate se u Beograd i tu vas čeka novo radno mesto, mesto savetnika predsednika Srbije za Kosovo i Metohiju.\nBeograd, Njujork -- U izveštaju Kofija Anana kaže se da ima napretka u primeni standarda, uz nedostatke. Petersen: strah Srba subjektivan. Generalni sekretar UN će u izveštaju navesti i zabrinutost što Kosovo nije napredovalo u nekoliko važnih sektora, saopšteno je u Atini.Kofi Anan će pritom ...\nKako će Srbija pred UN\nBeograd, Priština -- Predstavnici SCG na sednici Saveta bezbednosti reći će da "ne postoji zaštita osnovnih prava Srba i nealbanaca", odlučeno u Vladi Srbije. Vlada Srbije odlučila je da delegacija SCG na sednici Saveta bezbednosti UN, posvećenoj Kosovu, ukaže na "stvarno stanje" u kojem se nalazi ...


Novalić: Budžet u 2021. godini da eliminira uticaj pandemije | Starmo\nNaslovnica BiH Novalić: Budžet u 2021. godini da eliminira uticaj pandemije\nNovalić: Budžet u 2021. godini da eliminira uticaj pandemije\nSarajevo — Premijer Federacije Bosne i Hercegovine Fadil Novalić kazao je danas da su na sjednici Vlade razmatrali najvažniju tačku, a to je budžet za 2021. godinu, koji treba da eliminira uticaj pandemije u 2020. godini.\nIstakao je da je budžet odraz ekonomske politike, koji je morao uzeti u obzir sve ono što se događalo u ekonomskom i socijalnim smislu u 2020. godini, koja je bila obilježena pandemijom.\n– Budući da smo ove godine uočili sve zakonitosti ekonomskog, socijalnog i zdravstvenog uticaja pandemije na naše društvo i da imamo visoka očekivanja od vakcine, tako smo i kreirali budžet za narednu godinu – pojasnio je Novalić.\nIstakao je da je u 2020. godini zbog pandemije izgubljeno 14.000 radnih mjesta, ali da su istovremeno direktni porezi pali samo 0,7 posto, što znači da su ekonomske mjere koje su uticale na direktne poreze, bile efikasne.\n– Tako da nam ne trpi zdravstvo i penzioni fond, ali indirekti porezi su pali 15,8 posto, što je široka potrošnja, i to čini određeni problem naročito na nižim novima vlasti – naveo je federalni premijer, prenieli su bh. mediji..\nDodao je da je budžet kreiran da prevenira pojave visokog nedostatka indirektnih poreza i neprimjetnog pada direktnih poreza.\nNaglasio je da je budžet u iznosu od pet milijardi i 481 miliona KM kreiran da se 230 miliona granta uputi na niže nivoe vlasti, te da polovinu tih sredstava treba koristiti za obrte mikro i malih poduzeća.\n– U ekonomskom smislu, FBiH na to još kreira 240 miliona KM u privredu, 150 miliona KM u Stabilizaciji fond, 50 miliona u zapošljavanje, 25 miliona KM u Garantni fond i 15 miliona KM da ohrabrimo uzimanje kredita za privredne događaje – pojasnio je Novalić.\nIstakao je da su na sjednici razmatrane još dvije vrlo važne teme, ulaganje 30 miliona KM u turizam i 10 miliona KM prema realnom sektoru.\nBiH: Preko 100 novozareženih – Mrtvih više od 30…\nIndija: Preko 4 hiljade mrtvih u 24 sata!\nFrancuska: Vakcinisano 20 miliona ljudi\nGrčka otvorila turističku sezonu…\nZHK: Pet novozaraženih, jedna osoba umrla


Senzacionalno: Rusija zapretila preventivnim napadom na američki raketni štit | Vestinet.rs\nVestinet.rs » NAJČITANIJE, U FOKUSU » Senzacionalno: Rusija zapretila preventivnim napadom na američki raketni štit\nSenzacionalno: Rusija zapretila preventivnim napadom na američki raketni štit\n3. maj 2012. 15:58 | Dodaj komentar\nNikolaj Makarov, načelnik ruskog Generalštaba, zapretio preventivnim napadom na američki raketni štit u istočnoj Evropi ako SAD nastave sprovođenje svog spornog plana raketne odbrane. Anders Fog Rasmusen se nada da će postići dogovor sa Moskvom o NATO antiraketnom štitu.\nNačelnik ruskog Generlštaba Nikolaj Makarov zapretio je preventivnim napadom na američki raketni štit u istočnoj Evropi ako SAD nastave sprovođenje svog spornog plana raketne odbrane.\nBiće doneta odluka o preventivnoj upotrebi destruktivne sile ako se situacija pogorša“, rekao je Makarov na konferenciji o protivraketnoj odbrani u Moskvi.\nRusija nema planove za razmeštanje svojih resursa protivraketne odbrane izvan svoje teritorije, rekao je načelnik Generalštaba ruske armije general.\n„Planove za razmeštanje ruskih protivraketnih kapaciteta izvan nacionalne teritorije nismo imali niti ih imamo. Takav pristup bi isključio uticaj ruske protivraketne odbrane na odvraćanje bilo koje države učesnika u projektu“, rekao je Makarov.\nOn je izrazio žaljenje što nije prihvaćen ruski predlog za izgradnju zajedničke protivraketne odbrane, koji je Moskva iznela na samitu NATO – Rusija u Lisabonu 2010. godine.\nMakarov je ocenio da predog NATO-a o nezavisnim sistemima protivraketne odbrane ne može biti podržan u Rusiji, jer ne otklanja zabrinutost Moskve.\nAmerički (NATO) predlog o razmeni informacija sa ciljem zaštite od trećih zemalja „ne znači stvaranje zajedničkog odbrambenog raketnog sistema u Evropi“ i ne otklanja zabrinutost Rusije da bi američke rakete mogle da budu upotrebljene protiv ruskih ciljeva, rekao je on.\nMakarov smatra da je ruski predlog dobar i zbog optimizacije troškova, jer se njime izbegavaju nepotrebna „preklapanja“ koja su neizbežna u slučaju izgradnje dva nezavisna sistema.\nRuski general armije ocenio je da nespremnost američke strane da pruži Moskvi pravno obavezujuće garancije da njihov sistem neće biti upotrebljen protiv Rusije može da bude pokazatelj američkih planova da protivraketnu odbranu koristi protiv ruskih strateških nuklearnih snaga.\nOn je, ipak, pozvao na dalje razgovore i naglasio da je „Rusija spremna da razmotri sve opcije za pronalaženje obostrano prihvatljivih rešenja“, a jedna od opcija je da NATO sistemi ne pokrivaju delove ruske teritorije, odnosno da zone praćenja ne zalaze na teritoriju Rusije.\nPredsednik Rusije Dmitrij Medvedev nedavno je rekao da su Moskvi potrebne pravno obavezujuće garancije da američki štit neće biti upotrebljen protiv Rusije i da nisu dovoljna samo prijateljska obećanja data „uz šolju čaja“.\nProtivraketni štit trebalo bi da bude tema razgovora Moskve i Vašingtona nakon završetka predsedničkih izbora u SAD.\nRasmusen optimista po pitanju raketnog štita\nNATO se nada da će postići dogovor sa Rusijom po pitanju raketne odbrane uprkos protivljenju Moskve planovima Alijanse da razmesti raketni štit, izjavio je generalni sekretar Severnoatlantskog pakta Anders Fog Rasmusen.\nRasmusen je, posle razgovora sa britanskim premijerom Dejvidom Kameronom u Londonu, rekao da se nada da će sa Moskvom biti postignut dogovor oko raketnog štita.\n„Nadam se da možemo“, rekao je Rasmusen, upitan da li veruje da NATO može da dođe do dogovora sa ruskom stranom.\nOn je naglasio da je očigledno da dogovor neće biti postignut pre samita NATO 20. i 21. maja u Čikagu.\n„Nastavićemo naš dijalog sa Rusijom posle samita u Čikagu“, rekao je generalni sekretar NATO.\nMoskva je u sredu najavila da će na međunarodnoj konferenciji kompjuterskim modeliranjem prikazati kako planirani zajednički američki i raketni štit NATO ugrožava njenu bezbednost.\nVašington tvrdi da je namena štita, koji će kroz četiri faze biti završen do 2020. godine, da odgovori na eventualne pretnje iz Irana. Moskva smatra da se štitom umanjuju njeni nuklearni kapaciteti pošto se Zapadu „otvara put“ da obara i njene rakete.\nOčekuje se da će na samitu u Čikagu biti saopštena odluka o početku prve faze postavljanja raketnog štita, preneo je Rojters.\nPROČITAJTE JOŠ:Dačić: Postigli smo maksimum, od ovoga ne može više\nUmesto KiM i Rusije izabrali su NATO\nZapadne sile nemaju pravo da posreduju u pregovorima o KiM\nSmešteno u: NAJČITANIJE, U FOKUSU · Oznake: američki raketni štit, Anders Fog Rasmusen, načelnik ruskog Generalštaba, Nikolaj Makarov, preventivni napad


Akcija za penzionere - Naočare za vid i sunce\nHome / Portfolio / Akcija za penzionere\nOptika Lukić misli na svoje najstarije sugrađane i ovim putem želi da im pomogne i omogući da kupe odgovarajuće naočare po povoljnim uslovima. Penzioneri spadaju u ugroženu grupu stanovnika jer su penzije sve manje i manje. Optika Lukić se iz tog razloga odlučila na ovaj potez kako bi stare dane za naše najstarije učinila lakšim.\nAkcija na naočare za vid za penzionere\nNaime, uz poslednji penzioni ček svi penzioneri mogu biti deo ove akcije i kupiti naočare za vid po povoljnim cenama i to na više mesečnih rata bez kamate. Takođe možete kupiti odgovarajuća dioptrijska sočiva pod istim uslovima.\nZa više informacija možete nas kontaktirati ili jednostavno prošetati do Optike Lukić gde će Vas naše ljubazno osoblje uputiti u sve pogodnosti i pomoći Vam u izboru naočara bilo da su one naočare za sunce ili naočare za vid.


Amandmani vladajuće većine\nU Skupštini ništa novo – 380 amandmana vladajuće većine\nVesti Autor:Beta, Maja Đurić16. apr. 201812:10 > 16:18\nPoslanici vladajuće većine podneli su oko 380 amandmana na prvu tačku dnevnog reda, odnosno Predlog zakona o planskom sistemu Srbije, što je danas naišlo na negodovanje opozicije jer će vladajuća većina kao i prethodnih nekoliko sednica, potrošiti gotovo sve vreme za raspravu u pojedinostima a da se o ostalim zakonima neće ni raspravljati.\nVladajuća većina podnela je ponovo na prvi član prvog zakona amandmane „sa osvrtom“ na unapređenje ekonomskog razvoja, medicinskih ustanova, prava deteta, povećanje investicija u privredu, na digitalizaciju uprave, razvoj univerzitetskog sistema.\nAmandmane je Vlada Srbije odbila uz obrazloženje da „suštinski ne doprinose unapređenju predloga zakona“.\nPoslanik Socijaldemokratske stranke Nenad Konstatinović rekao je da su amandmani podneti kako ne bi došli u situaciju da opozicija bilo šta govori i kako se ne bi čula nijedna reč kritike.\n„Ponovo je podneto 380 amandmana od strane Srpske napredne stranke na ovaj zakon, to znači da bi vi gospodo trebalo da smenjite ministra Vujovića, čim ste podneli 380 amandmana na Zakon koji ima 57 članova! Ponovo ste ukinuli mogućnost opoziciji da bilo šta kaže u ovom parlamentu- To nije parlamentarizam. Vi ne želite dijalog o bilo kakvoj temi, vi ne trpite kritike”, poručio je Konstatinović.\nDodao je i da postoje amandmani koji su dobri za sve i koji bi mogli biti prihvaćeni, ali da o njima neće moći da se govori.\nPoslanici Srpske radikalne stranke, međutim, dosetili su se kako da ipak da govore o predloženom zakonu tako što su podneli amandmane na naslov predloženog zakona.\n„Amandman koji sam ponela odnosi se na naslov iznad prvog predloga zakona i to da se iz naslova ‘predmet uređivanja’, reč ‘uređivanja’ – briše”, navela je poslanica SRS-a Ružica Nikolić.\nPoslanik Srpske napredne stranke Vladimir Orlić odgovarajući Konsatinoviću ironično je rekao da su amandmani opozcije „fenomenalni“ i „inventivni“ te pročitao jedan od predloženih, koji glasi da se član zakona briše.\n„Evo da pročitam jedan amandman: ’Član jedan briše se’. Eto toliko je toliko je inventivan i sadržajan“, rekao je Orlić.\nNije izostala ni rasprava oko brojnih pitanja, koja nemaju veze sa setom finansijskih zakona. Od nezavisnosti Kosova do opravdanosti davanja subvencija stranim investitorima.\n„Mi obaveštavamo javnost da vi dajete pare iz budžeta stranim firmama koje ovde budu onoliko vremena koliko im je potrebno da potroše te pare, umesto da te desetine hiljada evra po radnom mestu dajete našim ljudima, da dajete našim seljacima…“, navela je Vjerica Radeta iz SRS-a.\nMinistar Nebojša Stefanović smatra da su subvencije dobra ekonomska politika. “Da, daju se subvencije, 14 meseci je period – da kažem – njihove veće isplativosti za kompaniju u odnosu na Republiku Srbiju, 15. meseca Republika Srbija zarađuje od toga”, poručio je on.\nStefanović o koncesiji: Dobijete milijardu i po evra, a ostane vaše\nPoslanici u Skupštini Srbije danas su tokom rasprave o amandmanima na Predlog zakona o planskom sistemu Srbije raspravljali o tome koja vlast je i koliko doprinela propasti srpske privrede.\nGovorilo se ponovo o aerodromu u Nišu „Konstatnin Veliki“ i koncesiji aerodroma „Nikola Tesla“ u Beogradu, privatizacijama državnih preduzeća, ali i mnogim drugim temama poput nabavke aviona, poljoprivrednim mašinama i bombardovanju SRJ 1999. godine.\nTemu o beogradskom aerodromu pokrenuo je šef poslaničke grupe DS-a Goran Ćirić koji je ponovo tražio objavljivanje ugovora o koncesiji beogradskog aerodroma.\nĆirić je izneo i stav da ključne infrastrukturne projekte ne treba davati u koncesiju niti privatizovati, već da treba zadržati većinsko vlasništvo nad infrastrukturom.\nMinistar Stefanović mu je odgovorio da je koncesija dobra jer „dobijete milijardu i po evra, a (aerodrom) ostane u vašem vlasništvu“.\n„Ako mislite da država danas ima milijardu i po evra da može da uloži, nema. Nama treba tih milijardu i po evra“, rekao je Stefanović.\nOn je ocenio i da se „podigla velika prašina oko nečega što je samo dobra želja Vlade da učini nešto za gradjane“.\nAmandmane s osvrtom na poljoprivredni razvoj, privredni rast, vladavinu prava i druge branili su poslanici Srpske napredne stranke navodeći da su dobri i da „otvaraju zanimljive teme“ pa se tako došlo i do teme o bivšem lideru DSS-a Vojislavu Koštunici.\nPoslanik SNS Veroljub Arsić govoreći o amandmanu sa posebnim osvrtom na privredni rast rekao je da je najveću štetu privrednom razvoju i standardu gradjana doneo DOS koji je predvodio Koštunica.\n„Taj isti Vojislav Koštuinica vodio je tri države, koje postoje sada u nešto drugačijem obliku. Bio je predsednik SRJ, ukinuo je, neustavno. Bio je predsednik Vlade Srbije kada je postojala državna zajednica, koja je prestala da postoji opet neustavno. Na kraju bio je predsednik Vlade kada je naša južna pokrajina proglasila samostalnost. To su rezultati koji su doveli do privredne situacije kakva je zatečena 2012. godine“, kazao je Arsić.\nOn se osvrnuo na loše privatizacije sprovede tokom prethodne vlasti, odbacujući kritike opozicije zbog namere Vlade da preuze vlasništvo nad niškim aerodromom i zbog koncesije beogradskog aerodroma, navodeći da su prethodnici „sve upropastili“ i da sada kada neko hoće nešto da uredi, „oni imaju naknadnu pamet“.\nPoslanica SNS Aleksandra Tomić rekla je da opozicija kritikuje dobre korake sadašnje vlasti, a da zaboravlja kako je prodat „C market“ u „kabinetu tadašnjeg premijera Vojislava Koštunice“.\n„Kako je tada gospodin (Miroslav) Mišković kupio za jeftine pare sve lance marketa u Srbiji i postao jedan od sto članova Forbsove liste. To nije mogao da zaradi nigde, nego jednostavno od državnih para, iz budžeta Republike Srbije, kada je uzeo novac svih gradjana Srbije“, rekla je Tomić.\nNa dnevnom redu je ukupno 20 tačaka, među kojima je najviše finansijskih zakona: dopune Zakona o reviziji, Zakon o poreskom postupku i administraciji, o porezu na dodatu vrednost, izmene Zakona o igrama na sreću, ali i izbor članova Državne revizorske institucije i izbor člana Komisije za hartije od vrednosti.


BalkanMagazin :: NASTAVAK PROIZVODNJE U ŽELEZARI KAD SE OBNOVI PLOVIDBA DUNAVOM\nNASTAVAK PROIZVODNJE U ŽELEZARI KAD SE OBNOVI PLOVIDBA DUNAVOM\nIzvor: rtv.rs / Tanjug\nsreda, 15. februar 2012 04:13\nPosle prestanka hladnog talasa i kada bude dozvoljena plovidba Dunavom treba očekivati nastavak proizvodnje u Železari Smederevo, izjavio je juče predsednik Skupštine društva železare Predrag Umičević.\nOn je precizirao da će baržama sa rudom i koksom biti potrebno desetak dana da stignu iz bugarske luke Burgas do Smedereva, kako bi se nastavila proizvodnja u železari.\nPrema rečima Umičevića, najvažniji zadatak menadžmenta fabrike sada je da osigura nastavak proizvodnje, a operativno rukovodstvo železare je juče utvrdilo dinamiku nabavke repromaterijala.\n"Zaleđeni Dunav ne dozvoljava da brodovi sa rudom i koksom stignu u Luku Smederevo i zbog toga je obustavljena proizvodnja. Takođe je od Štaba za vanredne situacije preporučeno je smanjene potrošnje električne energije, pa je i to uticalo na smanjeni obim proizvodnje", objasnio je Umičević koji je i gradonačelnik Smedereva.\nOn je ukazao i da će deo repromaterijala, nakon poboljšanja vremenske situacije, stići železnicom. Očekuje se oko 70 kompozicija iz raznih pravaca.\nNajveći deo repromaterijala za proizvodnju u železari biće prevezen Dunavom, iz Luke Burgas, gde čeka roba koju je kompanija ranije uplatila.\nUmičević je rekao da je trenutna situacija "jako nepovoljna za kompaniju" , pogotovo kad se ima u vidu da železara ima kupce za određene vrste proizvoda i oni čekaju tu robu.\nOn je izrazio optimizam oko nalaska novog strateškog partnera za železaru, uz napomenu da Vlada Srbije sa nekim zainteresovanim kupcima već razgovara.\nUkoliko dođe do poboljšanja situacije na svetskom tržištu čelika i rasta cene tog proizvoda to će svakako "približiti novog kupca fabrici", tvrdi Umičević.\nU Direkciji Železare Smederevo saopštili su da je u toj fabrici trenutno, nakon što je druga visoka peć 10. februara stavljena u režim "tihog hoda", angažovan broj radnika dovoljan da radi na održavanju i zaštiti opreme.\nU železari nisu, međutim, mogli da preciziraju koliki će broj od ukupno 5,4 hiljade zaposlenih koristiti plaćeno odsustvo i odmor, a koliko će radnika biti angažovano za održavnje opreme.\nLideri dva od tri reprezentativni sindikata u kompaniji Ju-Es-Stil ranije su izjavili za Tanjug da je posle odluke vlade da preuzme Železaru Smederevo od američke kompanije, najvažnije očuvanje radnih mesta u toj fabrici koja je, dok je radila punim kapacitetom, učestvovala sa oko 14 odsto u ukupnom izvozu srpske privrede.\nProblemi sa kojima se sada suočava Železara Smederevo nisu, zaobišli i sve druge železare na prostoru bivše Jugoslavije, jer je u nekima od tih fabrika već obustavljena proizvodnja, ili postoji verovatnoća da se to uskoro, pod pritiskom tekuće krize, dogodi.\nAmerička kompanija CMC je, naprimer, krajem protekle godine zatvorila železaru u hrvatskom gradu Sisku i otpustila više od 900 zaposlenih u toj fabrici.\nBezmalo 30 firmi u Sisku, čije je poslovanje bilo "naslonjeno" na lokalnu železaru, je odmah nakon njenog zatvaranja, takođe prestalo da radi, a sve nade da će se pronaći spas za ugrožena preduzeća i železaru su ugašene kada je propao konkurs za preuzimanje sisačke železare.\nBankrot u Nikšiču\nU bivškoj Jugoslaviji vrlo poznata železara u Nikšiću je zvanično proglasila bankrot početkom novembra prošle godine, a rukovodstvo železare u Zenici javno je izrazilo bojazan da bi i ta fabrika mogla uskoro da prestane sa radom, jer je njen vlasnik - luksemburški "Arcelor" - nezadovoljan stalnim zahtevom vlade u Sarajevu da se u ranije obećanim rokovima ispune sve ekološke norme.\nKompanija "Arcelor", čiji je vlasnik poznati indijski mega - koncern "Mital", već je zatvorila pogon u Španiji, a postoji nagoveštaj da bi se to moglo deseti, u slučaju daljeg gomilanja gubitaka, takođe sa pogonima u Belgiji.\nI deo železare u Skoplju, u kojoj "Mittal" imao udeo od pre 14 godina, takođe je suočen sa problemima, jer valjaonica i neka druga postrojenja posluju, već u dužem razdoblju , na granici rentabilteta. Na svetskom tržištu čelika u sada je u toku rat pomoću cena. Proizvođači iz Ukrajine i Rusije prodaju tonu tog proizvoda za oko 500 dolara, što je, naprimer, 50 do 100 dolara manje od cene po kojoj je čelik nudila svederevska železara dok je bila u rukama američkog Ju Es Stila.


Francuzi pišu - Nejmar spreman na smanjenje plate u Realu, ali evo "u kom grmu leži zec"! - Sportske.net\nFrancuzi pišu - Nejmar spreman na smanjenje plate u Realu, ali evo "u kom grmu leži zec"!\nDa li verujete u ovu priču koju je plasirao jutros "L'Ekip"?\nMurinjo progovorio o Ronaldu!Nejmar može da ide iz PSŽ, ovo je uslov!Zidan priznao, vreme mu je isteklo!Jadan Real, ovo je možda i poniženje sezone!Bejl odbio ponudu giganta, da li je ovo znak da se već dogovorio?\nNejmar ima oko 40 miliona evra godišnje u Parizu, da li je zaista spreman da smanji primanja i da prihvati uslove koje bi mu ponudio Real Madrid?\nTako piše današnji "L'Ekip", jedan od najpopularnijih listova u Francuskoj.\nPrema njihovim saznanjima Nejmar želi da napusti klub, čak i po cenu da mu se značajno smanji plata. Trenutno najplaćeniji fudbaler Real Madrida jeste Kristijano Ronaldo koji dobija oko 20 miliona evra godišnje, što znači da bi verovatno ista, ili možda nešto viša suma, bila ponuđena Nejmaru.\nRazlog zašto Nejmar možda pristane na smanjenje plate može i da leži u činjenici da bi Brazilcu bio ponuđen i novac koji bi dobio odmah po potpisivanju ugovora i koji svakako ne bi bio mali, recimo da ne bi bio manji od 50-ak miliona evra, što bi bio svetski rekord.\nSa druge strane pominje se sve češće odlazak Ronalda, teško da bi neko mogao da istrpi Nejmara i njega na terenu...\nDakle, Perez ne odustaje, jedva čekamo leto i razvoj situacije.


Zoran Čvorović - Suverenost države i nezavisnost sudija (2)\nSuverenost države i nezavisnost sudija (2)\nZoran Čvorović 28.05.2021. 14:51 28.05.2021.\nPo svoj prilici, postignut je prećutni sporazum naše vlasti i EU prema kojem bi uticaj domaće političke elite na pravosuđe bio vidljiv, sekundaran i efemeran, a zapadnih centara moći prikriven, primaran i trajan\nPo svoj prilici, postignut je prećutni sporazum između naših vlasti i evrobirokrata da uz pomoć ustanova „istaknutih pravnika“ i „institucije za obuku u pravosuđu“ iz nacrta ustavnih amandmana Ministarstva pravde uspostave svojevrsni kondominijum političkog nadzora nad srpskim pravosuđem. Pri tome bi uticaj domaće političke elite na pravosuđe bio vidljiv, sekundaran i efemeran, a zapadnih centara moći prikriven, primaran i trajan. Politički Zapad bi kroz obuku u okviru Pravosudne akademije ideološki indoktrinirao sve kandidate za sudije i zamenike javnih tužilaca, dok bi domaća vlast preko „istaknutih pravnika“ zadržala političku kontrolu nad Visokim savetom sudstva i Visokim savetom tužilaca, kao organima koji biraju i razrešavaju sudije i tužioce.\nKao rezultat takvog kondominijuma Srbija bi dobila pravosuđe koje bi personalnim sastavom odgovaralo interesima domaćih centara moći, dok bi u ideološkom smislu ono bilo puka filijala Suda za ljudska prava iz Strazbura. Samo dogovor o uspostavljanju takvog kondominijuma političko-ideološkog uticaja nad srpskim pravosuđem objašnjava zašto je tzv. Venecijanska komisija i Evropska komisija dala prećutni blagoslov tekstu nacrta amandmana Ministarstva pravde od 2018. iako se njima ne eliminiše već samo institucionalno prikriva uticaj zakonodavne i izvršne vlasti na sudsku vlast.\nSadržaj sajta Pravosudne akademije već na prvi pogled jasno pokazuje da će „institucija za obuku u pravosuđu“, nezavisno od krajnjeg ishoda procesa evrointegracija, obezbediti Briselu stratešku poziciju za kontinuirani ideološki rad na oblikovanju svesti srpskih sudija i tužilaca. Ono što su u vreme konzumerizma i vulgarnog materijalizma „zaboravile“ mnoge naše sudije, tužioci, ali i profesori prava, odlično znaju zapadni centri moći – pravne norme pripadaju, rečju Tome Živanovića, „carstvu vrednosti“.\nPravosudna akademija, primera radi, preporučuje „Praktični vodič za primenu Evropske konvencije za zaštitu ljudskih prava“, koji uči buduće srpske sudije kako su dužni da „odredbe (Ustava Srbije) o ljudskim pravima ne tumače samo u skladu s principima koji proizlaze iz odluka (Evropskog suda za ljudska prava) protiv RS… nego i u skladu s načelima i standardima koji proističu iz presuda koje su donesene protiv drugih država ugovornica EKLjP“.\nOvakvo tumačenje je protivno st. 1 čl. 46 Evropske konvencije o ljudskim pravima (EKLjP), prema kome je država potpisnica Konvencije jedino dužna da izvrši presudu u sporu u kome je bila stranka. Takvo ekstenzivno tumačenje obaveza države koje proističu iz EKLjP treba da dovede do toga da srpske sudije, kada sude u materiji ljudskih prava i kada su obavezni da neposredno primenjuju odredbe Ustava o ljudskim i manjinskim pravima (čl. 18), ove odredbe tumače u skladu s praksom Suda iz Strazbura.\nZgrada Evropskog suda za ljudska prava u Strazburu (Foto: Reuters/Vincent Kessler)\nJednom rečju, odredbe Ustava Srbije o ljudskim i manjinskim pravima, i pored formalne ustavne garantije o prioritetu domaćeg prava nad međunarodnim pravom (čl. 16), tretiraju se kao tzv. kaučuk norme, koje sudijskim tumačenjem mogu da apsorbuju celokupnu praksu Evropskog suda za ljudska prava.\nTu se ne radi ni o čemu drugom nego o razvlašćivanju domaćeg ustavotvorca, čije mesto treba da zauzmu sudije Suda iz Strazbura i njihovo precedentno pravo. U istom priručniku koji Pravosudna akademija koristi za obuku, budućim srpskim sudijama i tužiocima sugeriše se korišćenje publikacije Saveta Evrope „Vodič za izradu prvostepenih sudskih odluka iz građanske materije s osvrtom na navođenja presuda Evropskog suda za ljudska prava“, kao i priručnika za sudije prekršajnih sudova pod nazivom „Pravilna izrada presude“, koji je napisan u okviru USAID „Projekta za reformu pravosuđa i odgovornu vlast“.\nPravosudna akademija preporučuje budućim sudijama i tužiocima gotove standarde tumačenja ne samo EKLjP već i pojedinih domaćih zakona koji regulišu oblasti za koje su posebno zainteresovani „ljudskopravaški“ komesari Saveta Evrope i EU. Tako se polaznicima Pravosudne akademije u „Smernicama za rodno-odgovoran pristup presuđivanju u predmetima rodno-zasnovanog nasilja“ preporučuje čitav niz mera koje treba primeniti kod krivičnog gonjenja različitih oblika nasilja nad ženama. Ovim merama se ženama kao oštećenima obezbeđuje privilegovani procesni položaj, što je neminovna posledica strateškog pristupa, prema kome „poštovanje prava žrtve i posedovanje rodno osetljivog shvatanja u postupanju sa nasiljem nad ženama, uključujući i nasilje u porodici, predstavlja središnja načela koja je potrebno uzeti u obzir u svim fazama krivičnog postupka“.\nDrugim rečima, tužioci i sudije u predmetima nasilja nad ženama (rodno, a ne polno određenim) mogu biti samo osobe koje su usvojile „džender“ ideologiju, a to, pre svega, dokazuju time što do apsoluta sakralizuju načelo „poštovanja prava žrtve“, poništavajući njime druga načela krivičnog postupka, kao što su načela pravičnog suđenja, materijalne istine i prava optuženog na formalnu i materijalnu odbranu.\nPrema „Smernicama“ tužilac ili sudija ne sme da uzme u obzir bilo koji dokaz koji tereti „ženu, žrtvu nasilja, a ne muškog počinioca“, pošto bi time ispoljio privrženost rodnom stereotipu, koji „ženama pripisuje određene karakteristike i uloge koje su utvrđene i ograničene njihovim polom“. Iako je prema čl. 16 ZKP „sud dužan da nepristrasno oceni izvedene dokaze i da na osnovu njih sa jednakom pažnjom utvrdi činjenice koje terete ili idu u korist optuženom“, u „Smernicama“ se sugeriše sudijama da „tokom sudskog postupka ne bude dozvoljena upotreba intruzivnog jezika koji okrivljuje žrtvu niti predstavljanje irelevantnih dokaza koji se odnose na seksualnu prošlost ili drugo ponašanje žrtve“.\nI dok povređena čast muškaraca ne može kao negativni kulturološki rodni stereotip da bude uzeta kao olakšavajuća okolnost, budućim srpskim tužiocima inostrani instruktor sugeriše da budu naročito obazrivi i blagonakloni prema ženama žrtvama nasilja koje su „optužene za napad ili ubistvo usled uzvraćanja udaraca u odmazdi ili samoodbrani čime su nanele povrede nasilniku“. U „Smernicama“ se budućim tužiocima skreće pažnja da „kada se prema žrtvama NNŽ postupa kao prema počiniocima krivičnog dela, to ima razarajuće posledice po žrtvu“.\nSledstveno, „tužioci se nalaze u jedinstvenom položaju da spreče ili bar svedu na minimum ovakve negativne posledice“, što nije ništa drugo nego preporuka budućim tužiocima da kod ovakvih krivičnih dela čiji su počinioci žene što češće pribegavaju odlaganju krivičnog gonjenja ili sporazumu o priznanju krivičnog dela. Privilegovani položaj oštećene žene žrtve nasilja prema „Smernicama“ ogleda se, između ostalog, i u pravu da se koristi iskaz odsutnog svedoka, koje uključuje i pravo oštećene da izbegne unakrsno ispitivanje, što je suprotno naredbi čl. 419 ZKP, prema kojoj sud može „zasnivati presudu samo na dokazima koji su izvedeni na glavnom pretresu“.\nSudijski čekić (ilustracija) (Foto: Bill Oxford on Unsplash)\nBudućim tužiocima i sudijama sugeriše se da je „nedozvoljeno izvlačenje negativnih zaključaka po osnovu kasnog prijavljivanja“ dela od strane žene žrtve nasilja. Takođe, ukazuje se da za postojanje dela seksualnog nasilja nije potrebna fizička prisila, a na seksualni čin, čak i u braku, „pristanak mora da bude eksplicitan. ’Ne’, znači ’Ne’, bez obzira na situaciju ili okolnosti“. Da li će sudija zaista presudu doneti na osnovu slobodnog sudijskog uverenja kada mu je tokom obuke u Pravosudnoj akademiji nametnut stav da „ukoliko je i žrtva razočarana presudom, onda je malo verovatno da će u drugoj prilici imati poverenje u pravosudni sistem“?\nZašto su članovi udruženja srpskih sudija i tužilaca i brojni profesori prava osetljivi na politička ograničenja sudijske i tužilačke slobode domaćeg porekla, a nisu osetljivi na ideološku autocenzuru slobodnog sudijskog uverenja koja potiče iz briselskih „Smernica“? Da li je projektno finansiranje iz inostranih i domaćih vladinih i nevladinih fondova „odgovorno“ za takav muk? S tim u vezi Društvo sudija je 29. aprila u saopštenju Narodnoj skupštini iskazalo „zabrinutost što na javno slušanje nisu pozvana udruženja koja su dosad aktivno učestvovala u tzv. konsultativnom procesu o promeni Ustava i doprinosila mu i pisanim predlozima, među kojima su naročito YUCOM, Beogradski centar za ljudska prava i Centar za pravosudna istraživanja“.\nPolitikaevrointegracijeEvropski sud za ljudska pravaZoran Čvorovićnezavisnost sudstvaSrbijasuverenitetsudstvo u Srbiji\nSuverenost države i nezavisnost sudija (1)


Energyobserver - SLOVENIJA / SOLARNE ELEKTRANE DOBILE NAJVEĆI DEO PODRŠKE ZA OIE U PRVOJ POLOVINI 2019. / SLOVENIJA / AUTOR: SVETLANA JOVANOVIĆ / BGEN\nPrema podacima koje je objavio operator tržišta električne energije Borzen, ukupna proizvodnja električne energije koju Slovenija subvencioniše u okviru sistema podrške za obnovljive izvore energije (OIE) i visokoefikasnu kogeneraciju povećala se za 4% u prvoj polovini 2019. u odnosu na isti period prošle godine i iznosila 508,2 miliona kWh. U sistem je u periodu januar-jun 2019. ušlo 36 elektrana, uključujući nove i one koje su promenile vlasništvo ili prešle na drugu vrstu subvencija (klasične fid-in tarife nasuprot fid-in premijama).\nNa dan 30. juna 2019. godine, u fid-in sistemu je bilo 3.864 elektrana ukupne instalisane snage 414 MWe.\nProsečan iznos podrške iznosio je 0,12902 evra po kWh u periodu januar-jun, što predstavlja smanjenje u odnosu na 0,14188 evra po kWh u istom periodu 2018. godine.\nSolarne elektrane dobile najviše subvencija od svih kapaciteta u sistemu podrške\nSolarne fotonaponske elektrane dobile su najviše subvencija od svih kapaciteta u sistemu podrške – 31,9 miliona evra ili 48,6%, dok su po proizvodnji bile na drugom mestu, sa 133,8 miliona kWh ili 26,3%.\nKogenerativna postrojenja (CHP) na fosilna goriva su proizvela najviše električne energijee u sistemu subvencija – 198,8 miliona kWh ili 39,1%, dok su po iznosu subvencija bile na drugom mestu, sa 16,3 miliona evra ili 24,8%.\nPostrojenja na biomasu bila su na trećem mestu i po proizvodnji (71,2 miliona kWh ili 14%) i po subvencijama (9,34 miliona evra ili 14,2%).\nHidroelektrane su po proizvodnji električne energije, od 55,2 miliona kWh ili 10,9%, bile na četvrtom mestu, dok su po subvencijama bile na petom mestu, sa 2,35 miliona evra ili 3,58%.\nNa petom mestu po proizvodnji su bila biogasna postrojenja, sa 43,4 miliona kWh ili 8,53%. Ova postrojenja su po subvencijama bile na četvrtom mestu, sa 4,96 miliona evra ili 7,56%.\nSlede vetroelektrane sa 3,12 miliona kWh ili 0,61% i subvencijama u iznosu od 137.808 evra ili 0.21%.\nDruge vrste postrojenja proizvele su 2,55 miliona kWh električne energije i dobile 626.802 evra subvencija, ili 0,96% ukupno isplaćene sume.


Molde - Lilestrem, Fudbal - Predlog tip - 05/12 2021\nNedelja, 05/12 - Fudbal, Norveška, Elitserija\n05/12Molde vs LilestremUkupno pogodaka - iznad/ispodtip: Više 3.50\nU Moldeu u 29. kolu u okviru šampionata Norveške (Eliteserien) se sastaju Molde i Lilestrem. Domaća ekipa nalazi se na 2. mestu na tabeli i još uvek gaji nadu da može do titule. Meč između Moldea i Lilestrema je zakazan za nedelju na \_'\_'Aker\_'\_' stadionu, sa početkom u 17.00\nMolde se nalazi na 2. mestu norveškog fudbalskog prvenstva, dva kola pre kraja imaju 56 bodova, 3 manje od prvoplasiranog Bode Glimta. Nije ovde još ništa izgubljeno za Molde i čudnije stvari su se dešavale u svetu fudbala. Bode Glimt ima 3 boda više, pobedili su Molde u gostima rezultatom 2:0, ali su u prvom delu prvenstva izgubili na svom stadionu od Moldea isto rezultatom 2:0. Naime, u slučaju da Molde i Bode Glimt imaju jednak broj bodova na kraju prvenstva gleda se gol-razlika. Molde trenutno ima +29 gol-razliku (65:36), a Bode Glimt ima +31 gol-razliku (54:23). Tako da su golovi od bitne važnosti u preostale dve utakmice za ekipu Moldea. Budući igrač Crvene zvezde Ohi Omojiužanf je najbolji strelac Moldea sa 25 postignutih golova, to je najveći broj golova jednog igrača Moldea u norveškom elitnom takmičenju od osnivanja tima. Rekord je do sada držao Andreas Lund, koji je 1999. godine imao 21 postignuti gol. Omojiužanf je dao 52 gola za Molde u tri sezone u najvišem rangu fudbala u Norveškoj, po tom kriterijumu Ohi je četvrti strelac Moldea u istoriji kluba. Najbolji strelac Omojiužanf je izjavio da bi bilo sjajno da na njegovom poslednjem meču pred domaćom publikom, pred odlazak u Beograd u januaru, navijači naprave istu neverovatnu atmosferu koju su napravili u utakmici protiv Rozenborga.\nLilestrem se trenutno nalazi na 4. mestu na tabeli norveškog fudbalskog prvenstva, imaju 45 bodova, ostvarili su 13 pobeda, 6 remija i 9 poraza u dosadašnjem delu sezone. Za tim koji je od ove godine ponovo u elitnom jatu, to da bude u prvoj povratničkoj sezoni na četvrtom mestu bi bio sjajan uspeh. Borba za četvro mesto na kraju sezone se još uvek vodi, u priliku da preteknu tim iz Lilestrema ima tri tima, Rozenborg ima jedan bod manje, Kristiansud ima 2 boda manje, a Valerenga 3 boda manje od Lilestream. Takođe žele da se oduže Tomasu Lehneu Olsenu koji je ostao u Lilestremu čak i kada su 2019. godine ispali iz najvišeg takmičarskog ranga u norveškom fudbalu. U poslednjem kolu Olsen je postigao het-trik, dao je 3 gola u utakmici protiv Stromsgodseta i izjednačio se sa Ohi Omojiužanfom na listi najboljih strelaca, sada obojica imaju po 25 postignutih golova ove sezone.\nTomas Lehne Olsen može da obori još jedan rekord iz 1973. godine, kada je legendarni Tom Lund postigao 26 golova u jednoj sezoni, doduše u trećem rangu norveškog fudbala je tada igrao Lilestrem. Lund je te 1973. godine igrao za reprezentaciju Norveške protiv Holandije, iako je igrao za trećeligaša, videvši ga na delu veliki Ajaks ga je zvao da dođe kao zamena za Johana Krojfa koga su prodali Barseloni. Tom Lund je odbio ponudu Holanđana i celu svoju karijeru je ostao u Lilsestremu. Danas se Tom Lund smatra jednim od najboljih fudbalera koje je Norveška ikada imala, sa Lilestremom je prošao put od treće lige do osvojenih titula u šsmpionatu Norveške u fudbalu.\nU Lilestromu su zadovoljni trenutnim stanjem na tabeli i ovaj duel najavljuju kao meč za titulu prvog strelca lige. Naslovi u lokalnim medijima u Lilestremu glase Lehne je spreman za duel prvog strelca lige protiv Ohija (Lehne ready for top scorer duel againts Ohi), pa očekujte vatromet golova sa obe strane. Predlog su golovi i to 4+, a za tu granicu kladionica Mozzartbet nudi koeficijent 2.00.


Makedonski studenti noće na fakultetu - oradio.rs\nMakedonski studenti noće na fakultetu\nUz transparente "Studentska kontrola" i "Autonomna zona", studenti se bore protiv mešanja državne vlasti u politiku Univerziteta, načinu školovanja, kao i kontrolisanju stečenog znanja.\nSituacija na Univerzitetu u Skoplju još uvek nije ništa bolja nego prethodnih nedelja. Stoga su studenti u utorak počeli da šire "autonomne zone" i sa Tehničkog fakulteta prešli na Filozofsko-filološki gde imaju nameru da se duže zadrže.\nUz transparente "Studentska kontrola", "Autonomna zona" i sl. studenti se bore protiv mešanja državne vlasti u politiku Univerziteta, načinu školovanja, kao i kontrolisanju stečenog znanja.\n"Jutros sam došao da podržim okupaciju koju organizuje Studentski plenum. Znao sam da planiraju da provedu noć na fakultetu što ja tada nisam planirao, ali ova atmosfera me je povela i rešio sam da se pridružimi i ostanem sa njima koliko god mogu", kaže za Oradio Nikola Šteriov, student Filološkog fakulteta.\nNezadovoljni studenti su se složili da Univerzitet treba da predstavlja bastion kritičke misli koja vodi do napretka. Tako su i odlučili da od večeras udruženim snagama mirno protestuju i prenoće na fakultetu. Hranu su sami obezbedili.\nEXIT treba da odgovori na novu društvenu realnost\nEXIT festival nastao je pre 17 godina, a svoje aktivističke korene vuče još iz 1996. godine kada su osnivači festivala…


Volvo osvežio paletu kamiona u ponudi - Auto Republika\nKompanija Volvo Trucks je skinula veo sa modernizovane game kamiona čak i ranije u odnosu na inicijalna očekivanja. Međutim, s obzirom na veoma umerene promene, kao i na prateće značajne poteškoće u pokušaju razlikovanja odlazećih i novih primeraka, pitanje je da li je kamuflaža zaista i bila neophodna u nekom, sada već prošlom trenutku. Iz ovog retoričkog pitanja možemo izuzeti jedino najsnažniju verziju Volvo FH16, pre svega zbog briljantne maske hladnjaka koja po strukturi podseća na kitove kosti.\nBilo kako bilo, prednje svetlosne grupe sada su izrađene u LED tehnologiji i po prvi put u industriji komercijalnog transporta robe, one su adaptivne. U situacijama u kojima se ka kamionu približavaju vozila iz suprotnog smera, duga svetla se automatski prebacuju na „srednja“, što je regulisano radom radara i video kamere. Pritom su farovi i preoblikovan, pa su tako sada uži, dok su pokazivači pravca izmešteni na vrata.\nNakon što je isto učinjeno kod rivalskog modela Mercedes Actros, veliki tableti koji menjaju starovremenske pokazivače su se pojavili i u kokpitu osveženih kamiona marke Volvo. Oni koji su potisnuli analognu centralnu instrumentaciju poseduju dijagonalu od 12 inča, dok se ekran preko kog se prate postavke multimedijalnog sistema po dijagonali prostire na 9 inča.\nIstina, ovaj monitor deluje kao naknadno „nalepljen“ jer za njega izvorno nije bilo mesta pošto Šveđani nisu želeli da izemene panel onako kako je to učinio konstruktor Actrosa. Za razliku od Daimlerovog pulena, Volvo nije primenio „ogledala u video tehnologiji“.\nOdluka je obrazložena brojnim kritikama koje su iznete od strane vozača i stručne javnosti u pogledu takvih rešenja. Mnogi su se žalili na prodor vode kroz kućišta kamera, kao i tragične muke kojima su vozači nakon toga izloženi. Predlažemo da malo istražite komentare na Fejsbuk objave s ovim u vezi i verujemo da ćete podržati odluku skandinavskog proizvođača.\nNajsvežiji modeli, FM i FMX (za službu u građevinskoj industriji) sada poseduju novu kabinu. Ona je sada najpribližnija kabinama s FH oznakama. Njih krasi povišeni nivo komfora, odnosno izdašnija zapremina.\nDalje, građevinski kamion FMX, baš kao i moćni FH16, posedovali su na zadnjem kraju lift koji je mogao da podigne veće terete. Osmišljen je da manipuliše težinama i do 38 tona, pa je tako ukupna masa drumske kompozicije mogla dostizati i do 150 tona. Prikladno je mesto da pomenemo da najsnažnija pogonska jedinica Volvoa i dalje odbacuje 750 konjskih snaga uz 3.550 Nm maksimalnog obrtnog momenta.\nNaravno, štedljivi I-Save paket predstavljen prošle godine, kao i unapređen adaptivni tempomat koji funkcioniše u sadejstvu s GPS uređajem kao i ostali elektronski sistemi asistencije vozaču, predstavljeni tokom prošle godine, ostaju u ponudi. Na primer, adaptivni tempomat sada funkcioniše na svim brzinama kretanja i u stanju je da u potpunosti zaustavi kamion. Pored toga, kočni sistem s elektronskim upravljanjem radom istog, je postao standard za sve teškaše s FH oznakama.\nSva izvršena unapređenja bi, prema zamislima proizvođača, trebala da dovedu do potpisivanja novih kupoprodajnih ugovora s kupcima. Očekivanja nisu bez osnova, znajući da su vozni parkovi ovog tipa kamiona, u Evropi potcenjeni za oko 20%.\nPitamo se samo kada će Volvo proširiti svoje (kamionsko) prisustvo, jer deluje prilično neozbiljno kada nije predstavljen, u Rusiji na primer, dok mu se odsustvo iz manjih država nekako i može oprostiti.\ntags: kamioni Volvo FM Volvo FMX Volvo Trucks\nprevious Volkswagen plaća do 6.260 evra u dizelgejtu oštećenim rezidentima Nemačke\nnext VW Golf R bez kamuflaže\nImamo u firmi sad vec predzadnje modele FH tegljace,najbolji kamion.Ako nekad stignu prikolicari moram se „otimati“ za njega u firmi?..mada mi je i ovaj Actros ok,zadovoljan sam,ali Volvo je Volvo.


Amerikanci ucenjuju Novaka Đokovića! | Happy BSC portal\nUS Open je na programu 31. avgusta\nNajbolji teniser sveta, Novak Đoković još uvek nije potvrdio učešće na US Openu, a postoje realne šanse da Srbin preskoči ovo takmičenje.\nVeliki broj tenisera, predvođeni Vavrinkom i Nadalom, neće učestvovati na ovom turniru zbog situacije sa pandemijom koronavirusa.\nKako turnir ATP Sinsinati počinje 20. avgusta, sve manje vremena je ostalo teniserima da se izjasne da li će krenuti na američku turneju.\nTreba istaći da igračima nije obezbeđen dogovor da nakon turnira u SAD mogu da učestvuju na takmičenjima u Evropi bez zatvaranja u karantin 14 dana.\nU međuvremenu se pojavio dokument kojeg će morati da potpišu najbolji teniseri sveta kako bi učestvovali na US Openu.\nNa njemu se može videti da Amerikanci zahtevaju da svaki igrač potpiše da u potpunosti prihvata odgovornost ako se nešto rizično dogodi, to uključuje i smrt!\n"Svojevoljno prihvatam potpuni rizik za gubitak, ličnu povredu, tešku bolest ili smrt, koja se mogla dogoditi tako što sam bio u kontaktu sa drugim ljudima, kao rezultat što sam prisutan u zgradi (Hotel u kom će odsesti teniseri ili stadion gde se odigravaju mečevi), bez obzira da li je rizik izazvan nemarnosti NTC ili drugim okolnostima!" - samo je jedan deo ovog ugovora koji je procurio društvenim mrežama.\nOvaj dokument ističe da ako je neki teniser pozitivan da je primoran da iste sekunde obavesti nadležne (NTC ili USTA), pre nego što ponovo uđe u objekat!\nUS Open je na programu 31. avgusta, videćemo da li će Novak Đoković, ali i Dušan Lajović igrati na ovom turniru!


IZMENAMA ZAKONA O BUDŽETSKOM SISTEMU PRECIZIRATI ROKOVE ZA REVIZIJU ZAVRŠNOG RAČUNA BUDŽETA: Srbija zauzima 60. mesto među 100 zemalja rangiranih po indeksu otvorenosti budžeta\nPrema rezultatima medjunarodnog istraživanja, Srbija ima 39 od mogućih 100 bodova, što je svrstava medju zemlje koje pružaju svojim gradjanima "minimum informacija potrebnih za razumevanje i analiziranje budžeta".\nTo je znatno ispod proseka regiona (52 boda), ali i značajno lošije nego na prethodnom rangiranju, kada je Srbija imala 54 poena.\n"Glavni razlog za ovakav drastičan pad je činjenica da Vlada u procesu donošenja budžeta za 2012. godinu nije objavila fiskalnu strategiju i da se o sadržaju nacrta tog dokumenta moglo suditi samo na osnovu kritika koje je izrekao Fiskalni savet", navela je TS.\nNa lošije rangiranje Srbije, kako je ukazano, uticalo je i to što za 2012. godinu nije postojao "gradjanski budžet" - dokument u kojem bi predlog budžeta bio približen gradjanima, a koji se prvi put pojavljuje ove godine.\n"Postoji niz problema koji su uticali da ocena bude nezadovoljavajuća. Ti problemi bi mogli da se otklone ukoliko Vlada ima nameru da vodi transparentnu budžetsku politiku", smatra TS.\nPredloženo je povećanje broja ministarstava koja imaju programske budžete, kao i omogućavanje gradjanima, zainteresovanim grupama i stručnjacima da dobiju potpune i pravovremene informacije u toku pripreme budžeta i da kroz javne rasprave utiču na njegov sadržaj.\nTS je predložila i da se izmenama Zakona o budžetskom sistemu preciziraju rokovi za reviziju završnog računa budžeta.\n"Indeks otvorenosti budžeta bio bi veći kada bi se poštovao budžetski kalendar, kada bi Vlada izveštavala šta je preduzela povodom preporuka Državne revizorske institucije, odnosno kada bi aktivnosti na ispunjenju tih preporuka pratili i parlament i DRI", ocenila je TS.\nDodaje se da bi Srbija bila bolje rangirana na osnovu otvorenosti budžeta kada bi predlog budžeta sadržao podatke o kvazifiskalnim aktivnostima (kao što je kontrolisanje cena koje su ispod tržišnog nivoa), o prenetim obavezama i zaduženjima, kada bi se jasno videlo koliko deo budžeta se troši na poverljive nabavke i smanjila diskreciona ovlašćenja u trošenju budžetske rezerve.\nUključenje parlamenta u proces planiranja budžeta i otvaranje rasprave o budžetskoj politici pre utvrdjivanja predloga budžeta doprinelo bi, prema oceni TS, boljem rangiranju Srbije.\n"Mesečne izveštaje o realizaciji budžeta (bilten javnih finansija) potrebno je objavljivati pravovremeno, odnosno ažurnije, kao i polugodišnji izveštaj o realizaciji budžeta. Neophodno je u završnom računu budžeta pojasniti eventualna odstupanja prvobitnih makroekonomskih prognoza i ciljeva budžetske politike od ostvarenih rezultata", smatra Ts.\nZa Godišnji Izveštaj o indeksu otvorenosti budžeta podatke prikupljaju stručne i od vlasti zemalja u kojima rade nezavisne institucije u svetu.\nNa vrhu ovogodišnje liste otvorenosti budžeta je Novi Zeland (OBI 93) i Južna Afrika (90), slede Velika Britanija, Švedska, Norveška i Francuska sa indeksima iznad 80. Na začelju su, sa indeksom nižim od pet, Zambia, Irak, Niger, Čad, Benin, Saudijska Arabija, Ekvatorijalna Gvineja, Mjanmar i Katar.\nSrbija deli 60. mesto sa Sijera Leoneom i Malezijom. Od zemalja regiona, Slovenija je sa indeksom 74 u grupi zemalja u kojoj su SAD (79), Rusija (75), Nemačka (71), Bugarska (65) i Hrvatska (61). BiH ima indeks 50, Rumunija i Albanija 47, a Makedonija 35.


PRENOSNI UREĐAJI Archives - Stranica 34 od 36 - ITNetwork\nHome PRENOSNI UREĐAJI\nComtrade je domaća kompanija koja se može pohvaliti proizvodnjom smartfona kao i činjenicom da je u prethodnoj godini svoje područje proizvodnje proširila i na tablet uređaje. Najpoznatiji proizvodi ove kompanije nose simboličan naziv Tesla po…\nKada kažemo reč „Azumi“ odmah pomislimo na neki film koji je sniman u Japanu. Međutim ovaj put zapravo nije reč o filmografiji već je reč o relativno novoj kompaniji u svetu potrošačke elektronike. Kompanija Azumi…\nVivax je kompanija koja je veoma malo poznata u svetu, a dolazi nam iz susedne Hrvatske. Iako njihovi proizvodi još uvek nisu doživeli veliku svetsku slavu, sama kompanija se trudi da se probije na domaćem…\nComTrade je domaća kompanija koja stoji iza Tesla proizvoda koji su dosta poznati na domaćem tržištu. Naravno, delovi se ne proizvode u našoj zemlji već daleko u Kini, dok je kod nas samo dizajniran i…\nMio UK je kompanija koja je aktivna još od davne 2002. godine, a jako nam je poznata po proizvodnji sjajnih i jako kvalitenih navigacija za automobile, kamione itd. Takođe kompanija je duži niz godina dobro…\nPrixton je evropska kompanija sa sedištem u Španiji. Relativno je nova i slabo poznata u svetu, a bavi se proizvodnjom potrošačke elektronike. Preciznije, nadležni iz kompanije su odlučili da se bave proizvodnjom smartfona kao što…\nS obzirom da su smartfoni danas jako popularni uređaji, isto tako je i njihovo tržite veoma veliko. Ono je sačinjeno od dominantnih i najpoznatijih kompanija do onih manjih koji još uvek pokušavaju da se izbore…\nImali smo prilike da govorimo o Tesla tabletima koji su proizvod domaće kompanije ComTrade. Međutim bez obzira na činjenicu da je ComTrade domaća firma, svi delovi koje je kompanija iskoristila zapravo su proizvodeni van granica…


Ekonomija - datum: 2020-02-20 PET JAVNIH POZIVA MINISTARSTVA POLJOPRIVREDE\nMinistarstvo poljoprivrede objavilo je pet javnih poziva za dodjelu bespovratne podrške u sektoru ribarstva za ovu godinu. Iz ministarstva su kazali da se sektor ribarstva kroz agrobudžet podržava kroz dva programa koji podrazumijevaju podršku razvoju morskog ribarstva i marikulture i slatkovodnog ribarstva i akvakulture. Ministarstvo je objavilo tri javna poziva za morsko ribarstvo za dodjelu podrške za modernizaciju profesionalne ribolovne flote za ulov demerzalnih i pelagičnih resursa i za mali privredni ribolov.\n– Takođe, objavljena su dva javna poziva za poboljšanje konkuretnosti i efikasnosti sektora marikulture, kao i slatkovodne akvakulture – piše u saopštenju.\nTrend rasta podrške sektoru ribarstva nastavljen je i u ovoj godini u kojoj je, u poređenju sa prošlom, podrška povećana 44 odsto na ukupno 2,24 miliona. Takođe, od danas svi uzgajivači, nosioci dozvole za slatkovodnu akvakulturu, mogu slati zahtjeve za direktna plaćanja u akvakulturi.\nPodršku je moguće ostvariti isključivo za proizvodnju ostvarenu na sopstvenom uzgajalištu, a rok za dostavljanje zahtjeva je 30. septembar. Sredstva opredijeljena za ovu mjeru iznose 67 hiljada eura, kazali su iz tog resora.\nUkupni planirani iznos sredstava u ovoj godini povećan je za 80 hiljada eura i iznosi 280 hiljada eura.\nProfesionalni ribari na moru mogu dobiti bespovratnu podršku u iznosu do 50 odsto prihvatljivih investicija za rekonstrukciju i opremanje ribolovnih objekata, generalnu popravku ili nabavku novih motora, nabavku opreme za ribolov i plovidbu i opreme za čuvanje ribe u cilju podizanja standarda bezbjednosti hrane.


Završen konkurs za 7. MFKFIF „Short cut“ – Vesti dana\nHome Art Završen konkurs za 7. MFKFIF „Short cut“\nINĐIJA – Konkurs za prijavu filmova i fotografija za takmičenje na 7. Međunarodnom festivalu kratkometražnog filma i fotografije „Short cut“ Inđija 2022., završen je početkom juna meseca i trenutno je u toku selekcija filmova za četiri takmičarske filmske kategorije, turizam, ekologija, život i animirani film, kao i za fotograiju.\nOve godine na konkurs za kratkometražni film pristiglo je blizu dve hiljade filmova autora iz celog sveta i Srbije. Selektorska komisija ima veoma odgovoran zadatak da odabere filmove koji će se takmičiti ove godine za neku od nagrada.\nNakon selekcje, filmove će oceniti stručni žiri i proglasiti pobednike po kategorijama kao i dobitnika Gran-pri festivala.\nOve godine MFKFIF „Short cut“ biće održan 27. avgusta na otvorenoj sceni kod Kuće Vojnovića u Inđiji.\nSamom festivalu prethodiće izložba selektiovanih fotogafija pristiglih na foto konkus, na koji se ove godine prijavilo oko 30 autora iz zemlje i inostranstva, dok su za takmičenje selektovani radovi njih davdeset i četvoro.\nSvečano otvaranje izložbe biće organizovano 19. avgusta u galeriji Kuće Vojnovića a pobednici će biti proglašeni na samom festivalu, 27. avgusta.\nSve informacije o selektovanim filmovima za festival kao i fotografijama biće dostupne javnosti početkom jula meseca na sajtu festivala www.shortcutfest.net.\nPrevious article Sledeći vikend izložba Lego kockica\nNext article Futsal turnir Laćarak 2022 – prijave u toku!


Predsednik Vučić sa evropskim komesarom za susedsku politiku i proširenje Oliverom Varhejiem.\nTo je objavljeno na instragram profilu "budućnostsrbijeav".\nVučić u Briselu predvodi delegaciju Beograda koja učestvuje u novoj rundi dijaloga sa Prištinom.\nJuče, predsednik Srbije sastao se sa Miroslavom Lajčakom, specijalnim izaslanikom EU za dijalog Beograda i Prištine i Metjuom Palmerom, zamenikom pomoćnika državnog sekretara SAD i specijalnim predstavnikom za Zapadni Balkan.\n- Imali smo dobar sastanak, razgovarali smo o svim važnim temama i o tome kako da se sutra nastavi dijalog. Danas imamo važne sastanke naših timova i verujem da će biti rezultata, tu su tri ključne teme. Prva tema su nestale osobe, druga interno raseljena lica, ekonomija i naslanjajući se na deo onoga što smo dogovorili u Vašingtonu, da vidimo kako to možemo da iskoristimo. Da gledamo da unapređujemo naše odnose, ne da posmatramo jedni druge kao neprijatelje, da vidimo kako da uradimo ono što je dobro za sve naše ljude, i Srbe i Albance - navedeno je, između ostalog, na Instagram profilu budućnostsrbijeav.\nDanas na stolu tačka 10?\nRičard Grenel, specijalni izaslanik Bele kuće za dijalog Srbije i Kosova, izjavio je juče da će se tokom dijaloga u Briselu na stolu naći i tačka 10 koja je izbačena iz finalne verzije sporazuma potpisanih u Beloj kući. Pomenuta tačka za srpsku delegaciju je bila sporna jer se u njoj eksplicitno traži uzajamno priznanje dve strane.\n- Što se tiče tačke 10, jedan od razloga zbog kojih smo bili voljni da ne razgovaramo o tome ovde (u Beloj kući prim. aut. ) je to što će se ta tačka naći u agendi u ponedeljak na sastancima u Evropi. Pokušavamo ovo da uradimo zajedno sa EU, da vidimo šta mi možemo da uradimo, šta vi možete da uradite da pomerimo ovo napred - rekao je Grenel i dodao da će se u ponedeljak o tački 10 biti reči "u detalje".


Instagram stranica “Swish Cultures” objavila je kompilaciju najboljih ovosezonskih poteza našeg Tea, a jedan od “lajkovanijih” komenatara bio je upravo Durantov:\n- Najbolji asistent sa kojim sa ikada bio zajedno na terenu – napisao je košarkaš Bruklin Netsa.\nKada je stigao u Kliperse, Durant je prokomentarisao Teodosića kao fenomenalnog plejmejkera koji "promeša" odbranu kada god to poželi i ima sposobnost da podeli najneverovatnije asistencije.\nPodsećanja radi, kada je Srbin stigao u NBA ligu, novinari su pitali Duranta da li zna ko je, zapravo, Teodosić:\n- Kako ne znam ko je Teodosić. Lik je uradio nešto neverovatno, to je svakako najbolja asistencija koju sam video u životu. Promešao nas je, ušao je u reket i uspeo da provuče loptu preko glave svom igraču na liniji za tri poena. Potpuno me sludeo, okretao sam se oko sebe, to je najbolje dodavanje koje sam video u životu, ikada – rekao je Durant aludirajući na asistenciju sa Olimpijskih igara u Brazilu na meču Srbije i SAD.\nOkružen zgodnim a ne baš "do grla zakopčanim" devojkama, Ronaldinjo se OBOGATIO POSLE ZATVORA, a evo i kako!


policija - Antibot narodni portal\n27 јануара, 2020 Dosije\nU Beogradu je oformljeno posebno odeljenje policije, koje se bavi isključivo opoziconim liderima, a Boško Obradović je među prvima na toj listi. Ovo posebno odeljenje policije oformljeno je po ličnoj naredbi ministra Nebojše Stefanovića i nekadašnje sekretarke MUP-a Dijane Hrkalović. Ovo odeljenje ne samo da postoji u Beogradu , već ima svoje ispostave i u… nastavite sa citanjem\n5 јула, 2019 Vesti\nU 2018 godinu u bezbednosne službe utrošeno je preko 20 milijarde, a ove godine još i više: BIA je dobila dodatnih 680 miliona kao dodatna sredstva, a vojska i policija oko 12 milijarde. Vladajuća stranka ovo upumpavanje novca u službe bezbednosti , građanima prikazuje kao brigu o bezbednosti i nabavku novog naoružanja, ali je cilj… nastavite sa citanjem\n24 јуна, 2019 Vesti\nPolicija rano jutros privela potpresednika Narodne Straneke Nikolu Jovanovića !\nPolicija je jutros u 6 sati privela potpredsednika Narodne stranke i šefa odborničke grupe Savez za Srbiju u Skupštini Beograda Nikolu Jovanovića. Policajci su došli u Jovanovićev stan i priveli ga pred suprugom i dve maloletne ćerke. Jovanović je priveden na saslušanje na osnovu iskonstruisane optužbe odbornika SNS-a u Pančevu i naprednjačkog bota Ivana Tešića… nastavite sa citanjem


Na Kosovu sedam novoobolelih, jedan smrtni ishod\nPrema poslednjim podacima Ministarstva zdravlja Kosova od posledica kovida-19 preminula je jedna osoba.\nJoš 67 žrtava kovida u Srbiji, 3.822 nova slučaja\nU poslednja 24 sata u centralnoj Srbiji su od posledica koronavirusa preminulo je još 67 osoba, pa je ukupan broj žrtava od početka epidemije 10.722, saopštilo je Ministarstvo zdravlja.\nNa Kosovu 16 novozaraženih, jedan smrtni slučaj\nPrema poslednjim podacima kosovskog ministrastva zdravlja u većinski albanskim sredinama na koronavirus je testirano 1.351 lice, a infekcija je potvrđena kod 16 osoba.\nToljaj: Vakcinacija razlog pada broja zaraženih u većinski albanskim sredinama\nEpidemiološka situacija u većinski albanskim sredinama na Kosovu je veoma dobra, na putu smo da steknemo kolektivni imunitet, kazao je za RTV Kim specijalista infektologije dr Iljir Toljaj.\nU Srbiji još 60 žrtava, 3.998 novozaraženih\nU centralnoj Srbiji od posledica zaraze koronavirusom preminulo je još 60 pacijenata, pa je ukupan broj žrtava povećan na 10.655, objavljeno je na sajtu Ministarstva zdravlja covid19.rs.\nNa Kosovu šest novih slučajeva kovida\nPrema poslednjim podacima kosovskog ministrastva zdravlja u većinski albanskim sredinama na koronavirus je testirano 1.427 građana, a infekcija je potvrđena kod šest osoba. Ministarstvo zdravlja poziva osobe koje su preležale kovid-19 da se vakcinišu.\nU srpskim sredinama još 70 novozaraženih\nPrema najnovijim zvaničnim podacima, u srpskim sredinama na Kosovu je registrovano još 70 novih slučajeva koronavirusa od 154 testirana uzorka, saopšteno je iz Kriznog štaba opštine Kosovska Mitrovica.\nU Srbiji 61 smrtni slučaj\nPrema poslednjim podacima, u centralnoj Srbiji je od posledica kovida-19 preminuo još 61 pacijent, pa je ukupan broj žrtava porastao na 10.595, objavljeno je na sajtu Ministarstva zdravlja covid19.rs.\nNa Kosovu 14 novoobolelih, bez smrtnih slučajeva\nU većinski albanskim sredinama na Kosovu od 1.696 testiranih, na kovid-19 je pozitivno još 14 građana.\nOG: Deset novozaraženih, preminula jedna osoba\nU poslednja 24 sata na teritoriji opštine Gračanica deset osoba je rezultiralo pozitivno na koronavirus, dok je porodicama obolelih određena mera samoizolacije.\nJoš 62 žrtve kovida u Srbiji, 5.103 novoobolela\nU poslednja 24 sata u centralnoj Srbiji su od posledica koronavirusa preminule još 62 osobe, pa je ukupan broj žrtava od početka epidemije 10.534, saopštilo je Ministarstvo zdravlja.\nPandemija kovida-19 donela je sa sobom vanredno stanje i potpuno izmenjen način života, koji u prvi plan postavlja pitanje koliko smo se kao društvo otuđili i koliko smo postali podeljeni po mnogim pitanjima, a najviše po pitanju vakcinacije.\nRadio Goraždevac i Radio Kontakt Plus\nNa Kosovu 11 novih slučajeva koronavirusa\nPrema poslednjim podacima Ministarstva zdravlja, u većinski albanskim sredinama na Kosovu na koronavirus je testirano 1.719 lica, a infekcija je potvrđena kod 11 osoba.\nU srpskim sredinama 85 novoobolelih, dve osobe preminule\nPrema najnovijim zvaničnim podacima, u srpskim sredinama na Kosovu i Metohiji od posledica kovida 19, preminule su dve osobe – iz Kosovske Mitrovice i Gračanice, saopšteno je danas iz Kriznog štaba opštine Kosovska Mitrovica.\nNa teritoriji opštine Gračanica oko 50 osoba u samoizolaciji\nPrema podacima Kriznog štaba opštine Gračanica, ukupan broj lica na teritoriji ove lokalne samouprave koji se nalazi u samoizolaciji je "manji od 50", ali nije preciziran.\nU Srbiji preminulo 67 osoba, više od 4.000 novoobolelih\nU poslednja 24 časa u Srbiji je preminulo 67 pacijenata od posledica koronavirusa. Ukupan broj smrtnih slučajeva od početka epidemije je 10.472.\nNa Kosovu osam novozaraženih kovidom-19\nU većinski albanskim sredinama na Kosovu na koronavirus testirano je 999 uzoraka, a infekcija je potvrđena kod osam osoba, saopštilo je Ministarstvo zdravlja.\nGračanica: Još tri slučaja koronavirusa\nNa teritoriji opštine Gračanica prema poslednjim podacima opštinskog Кriznog štaba infekcija kovid-19 je potvrđena kod još tri osobe.\nU Srbiji preminulo još 69 pacijenata, novih 3.888 slučajeva koronavirusa\nU Srbiji je koronavirus potvrđen kod još 3.888 osoba, od testiranih 13.386 uzoraka. Od posledica zaraze preminulo je 69 osoba.\nJoš 19 novih slučajeva koronavirusa\nPrema podacima Ministarstva zdravlja Kosova danas je registrovano 19 novih slučajeva koronavirusa od 2.174 testiranih uzorka.\nU Srbiji 65 smrtnih slučajeva, 4.804 novoobolela lica\nU poslednja 24 sata preminulo je još 65 osoba od posledica koronavirusa u centralnoj Srbiji, pa je ukupan broj žrtava 10.336, objavljeno je na sajtu Ministarstva zdravlja.\nNa Kosovu 16 novih slučajeva kovida\nPrema poslednjim podacima Ministarstva zdravlja, u većinski albanskim sredinama na Kosovu na koronavirus je testirano 2.146 lica, a infekcija je potvrđena kod 16 osoba.\nSrpske sredine: Novozaraženih 76, preminule dve osobe\nOd ukupno 162 testirana uzorka u srpskim sredinama na Kosovu, prema poslednjim podacima 76 osoba je obolelo od kovida, saopštio je Krizni štab Opštine Kosovska Mitrovica.\nU Srbiji još 68 smrtnih ishoda\nU poslednja 24 sata od posledica koronavirusa u centralnoj Srbiji je preminulo još 68 pacijenata, pa je ukupan broj žrtava povećan na 10.271, objavljeno je na sajtu Ministarstva zdravlja covid19.rs.\nPrema poslednjim podacima u većinski albanskim sredinama na Kosovu na koronavirus je testirano 1.619 uzoraka, a infekcija je potvrđena kod 14 osoba, saopštilo je Ministarstvo zdravlja.\nU Srbiji još 64 smrtna slučaja\nU poslednja 24 sata od posledica koronavirusa u centralnoj Srbiji su preminula još 64 pacijenta, pa je ukupan broj žrtava povećan na 10.203, objavljeno je na sajtu Ministarstva zdravlja covid19.rs.\nNa Kosovu 14 novozaraženih, bez smrtnih ishoda\nPrema poslednjim podacima u većinski albanskim sredinama na Kosovu na koronavirus je testirano 1.707 uzoraka, a infekcija je potvrđena kod 14 osoba, saopštilo je Ministarstvo zdravlja.\nDr Savić: Broj dece zaražene virusom korona u porastu\nBroj dece zaražene korona virusom je povećan, potvrdio je načelnik Dečjeg odeljenja Kliničko-bolničkog centra u Kosovskoj Mitrovici dr Zoran Savić.\nU srpskim sredinama na KiM novih 75 slučajeva zaraze\nPrema najnovijim zvaničnim podacima, u srpskim sredinama na Kosovu registrovano je 75 novih slučajeva kovida-19, saopšteno je danas iz Kriznog štaba opštine Kosovska Mitrovica.\nDr Todorović: Ne postoji bezbedna doza alkohola\nRadio Mitrovica sever i Radio Goraždevac\nBroj zaraženih u Srbiji skoro sedam hiljada\nU poslednja 24 sata od posledica koronavirusa u centralnoj Srbiji preminula je još 61 osoba, pa je ukupan broj žrtava povećan na 10.139, objavljeno je na sajtu Ministarstva zdravlja covid19.rs.\nNa Kosovu jedan smrtni ishod, 21 novi slučaj infekcije\nU većinski albanskim sredinama na Kosovu od 1.893 testirana uzorka, na kovid-19 je pozitivan 21 pacijent.\nGračanica: Još tri osobe zaražene kovidom-19\nNa teritoriji opštine Gračanica registrovana su još tri slučaja oboljenja od kovida-19, saopštio je danas Krizni štab ove opštine.\nMZK: Odobrena Fajzer vakcina za decu od 12 do 15 godina\nMinistarstvo zdravlja Kosova odobrilo je upotrebu Fajzerove vakcine protiv koronavirusa kod dece bez zdravstvenih indikacija, uzrasta od 12 do 15 godina, na zahtev roditelja ili zakonskog staratelja.\nU Srbiji još 60 smrtnih slučajeva\nU poslednja 24 sata od posledica koronavirusa u centralnoj Srbiji preminulo je još 60 pacijenata, pa je ukupan broj žrtava povećan na 10.078, objavljeno je na sajtu Ministarstva zdravlja covid19.rs.\nNa Kosovu 21 novi slučaj kovida-19\nPrema poslednjim podacima u većinski albanskim sredinama na Kosovu na koronavirus je testiran 1.651 uzorak, a infekcija je potvrđena kod 21 osobe, saopštilo je Ministarstvo zdravlja.\nSrpske sredine: Još 59 novih slučajeva\nOd ukupno 161 testiranog uzorka u srpskim sredinama na Kosovu, prema poslednjim podacima 59 osoba je obolelo od kovida, saopštio je Krizni štab opštine Kosovska Mitrovica.\nKossev, Kim, OG\nU Srbiji 63 smrtna slučaja, 5.896 novozaraženih\nU poslednja 24 sata preminula su 63 pacijenta od posledica koronavirusa u centralnoj Srbiji, pa je ukupan broj žrtava 10.018, objavljeno je na sajtu Ministarstva zdravlja.\nU većinski albanskim sredinama na Kosovu od 1.115 obrađenih testova, pet građana je rezultiralo pozitivno na koronavirus.


Austrija: Zapalio se autobus Delontrans iz Novog Pazara - SandzakHaber.Net , Sandžačke Internet Novine !\nNaslovna Vijesti Austrija: Zapalio se autobus Delontrans iz Novog Pazara\nAustrija: Zapalio se autobus Delontrans iz Novog Pazara\nOd Redakcija - 8. Avgusta 2013. 0 539 Podeli na Fejsbuku\ntweet BEČ – Jedan autobus iz Srbije zapalio se na austrijskom autoputu A21, kod mesta Gishibel, a svih 32 putnika uspeli su da izađu iz autobusa pre nego što je plamen potpuno zahvatio vozilo, saopštila je danas vatrogasna služba.\nSrpski autobus, prevoznika “Delontrans”, bio je sinoć na putu ka Nemačkoj, kada je vozač, nešto posle Gishibla, video dim i plamen na zadnjem delu vozila, zaustavio vozilo i svi su putnici bezbedno izašli.\nPutnici iz zapaljenog autobusa su prevezeni najpre do obližnjeg odmarališta, odakle ih je pokupio drugi autobus kako bi ih prevezao do odredišta.\nVozač je, kako je navedeno, odmah zaustavio autobus i pobrinuo se da putnici bezbedno izađu, a vatrogasci su, zbog gužvi naputu, imali problema da stignu do autobusa, jer između dve trake nije bilo mesta za prolazak jedinica za intervenciju.\nProlazak vatrogasaca posebno su otežale kamiondžije, koji su na putu ostavili svoje teretnjake, kako bi videli šta se dešava, tako da je ekipa stigla tek nakon 15 minuta i ugasili vatru.\ntweet Prethodni tekstPotvrđeno – TV Jedinstvo media team dobilo dozvolu za regionalno područije R7Sledeći tekstGranata u plamenu – iz minuta u minut POTPUNO IZGOREO OBJEKAT – FOTO 2 Redakcija\tPOVEZANE OBJAVEVIŠE OD AUTORA


Nenad Sekulić, novi načelnik PU Subotica\nNenad Sekulić postavljen je za načelnika subotičke policije, umesto Milorada Šušnića, koji je na toj funkciji bio nepunih šest meseci, potvrđeno jer za Subotičke novine iz policijske uprave u Subotici.\nNenad Sekulić nije radio u policijskoj upravi, već je za načelnika subotičke policije postavljen sa mesta zamenika načelnika Regionalnog centra granične policije, ka Mađarskoj, koji se nalazi na putu prema Kelebiji.\nŠušnić se sada vratio u novosadsku policiju, iz koje je došao u Suboticu, iz novosadskog odseka kriminalističke policije, sa mesta šefa odeljenja za razbojništva, iznude i otmice. Šušnić je postavljen na mesto prethodnog načelnika subotičke policije Borivoja Mucalja, ubrzo posle ubistva Mirka Miličevića u Subotici, a posle nepunih pola godine u Subotičkoj policiji, vraća se u Novi Sad.\nŠušnić je na funkciju načelnika subotičke policije postavljen kao vršilac dužnosti, zajedno sa Goranom Radonjićem, koji je do tada u Policijskoj upravi Novi Sad bio šef Grupe za opšti kriminal.\nTokom poslednji šest meseci u Subotici su racije i vanredne kontrole po noćnim lokalima bile učestalije, što je svakako ulivalo nadu, da se krenulo odlučnije u borbu protiv kriminala, trgovine narkoticima i drugih krivičnih dela.\nŠušnić je imenovan na mesto dosadašnjeg načelnika novosadske PU, Siniše Radakovića, koji posle smene, kako se nezvanično tvrdi, preuzima dužnost u beogradskoj Direkciji policije, a dužnost načelnika novosadske policije obavljao je od septembra 2014.